தென் ஆப்பிரிக்காவுக்கு எதிரான முதல் டெஸ்ட் போட்டியின் முதல் நாள் ஆட்டத்தில் 76 ஓவர்களில் 5 விக்கெட் இழப்புக்கு ஆஸ்திரேலிய அணி 225 ஓட்டங்கள் எடுத்து அசத்தியுள்ளது . தென் ஆப்பிரிக்காவில் 4 டெஸ்ட் போட்டிகளில் விளையாட ஆஸ்திரேலியா அணி அந்நாட்டுக்கு சுற்றுப் பயணம் மேற்கொண்டுள்ளது . முதல் டெஸ்ட் போட்டி டர்பனில் இந்திய நேரப்படி நேற்று பிற்பகல் தொடங்கியது . டாஸ் வென்ற ஆஸ்திரேலியா , முதலில் பேட்டிங்கைத் தேர்வு செய்தது . இதனையடுத்து , தனது முதல் இன்னிங்ஸை தொடங்கிய ஆஸ்திரேலியா 76 ஓவர்களில் 5 விக்கெட் இழப்புக்கு 225 ஓட்டங்கள் எடுத்தது . தொடக்க ஆட்டக்காரராக களம் இறங்கிய கேமரான் பென்கிராஃப்ட் 5 ஓட்டங்களில் பிளாண்டர் வீசிய ஓவரில் குவிண்டன் டி காக்கிடம் கேட்ச் கொடுத்து ஆட்டமிழந்தார் . டேவிட் வார்னர் நிதானமாக விளையாடிக் கொண்டிருக்க , அடுத்து களம் இறங்கிய உஸ்மான் கவாஜா 11.4 - வது ஓவரில் ரபாடா வீசிய பந்தில் குவிண்டனிடம் கேட்ச் ஆகி நடையைக் கட்டினார் . பின்னர் களம் கண்ட கேப்டன் ஸ்மித் நிதானமாக விளையாடி , வார்னருடன் அணிக்காக ரன் குவிப்பில் ஈடுபட்டார் . எனினும் , 26.6 - வது ஓவரில் ஆட்டமிழந்தார் வார்னர் . அப்போது , அவர் 51 ஓட்டங்கள் எடுத்திருந்தார் . ஷான் மார்ஷ் , ஸ்மித்துக்கு உதவினார் . நிதானமாக விளையாடிய ஸ்மித் 43.1 - வது ஓவரில் டெஸ்ட் கிரிக்கெட்டில் 24 - வது அரை சதத்தைப் பதிவு செய்தார் . அவர் 56 ஓட்டங்கள் எடுத்திருந்தபோது , கேசவ் மஹராஜ் வீசிய பந்தில் டி வில்லியர்ஸிடம் கேட்ச் கொடுத்து ஆட்டமிழந்தார் . மார்ஷ் 77 பந்துகளில் 32 ஓட்டங்களுடனும் , விக்கெட் கீப்பர் டிம் பைன் 51 பந்துகளில் 21 ஓட்டங்களுடனும் ஆட்டமிழக்காமல் விளையாடி வருகின்றனர் . தென் ஆப்பிரிக்க தரப்பில் , அதிகபட்சமாக பிளாண்டர் , கேசவ் மஹராஜ் ஆகியோர் தலா 2 விக்கெட்டுகளை வீழ்த்தினர் . ரபாடா ஒரு விக்கெட்டை கைப்பற்றினார் . இரண்டாவது நாள் ஆட்டம் இன்று நடைபெறும் .


முருகதாஸ் , அனிரூத்திடம் சொன்னபோது நான் விஜய்க்காக 12 டியூன்களை போட்டு தயாராக வைத்திருக்கிறேன் என்று கூறி ஏ . ஆர் . முருகதாஸை அதிரச் செய்துள்ளார் . நடிகர் விஜய் ‘மெர்சல்’ படத்தை அடுத்து ஏ . ஆர் . முருகதாஸ் இயக்கத்தில் மீண்டும் நடிக்கவுள்ளார் என்ற செய்தி உறுதி செய்யப்பட்டுவிட்டது . இந்தப் படத்திற்கும் அனிருத் தான் இசையமைக்க உள்ளார் . இந்த நிலையில் சமீபத்தில் ஏ . ஆர் . முருகதாஸ் , அனிருத் இருவரும் சந்தித்துப் பேசியபோது , நடிகர் விஜய்க்காக ஏற்கனவே தான் போட்டு வைத்திருந்த 12 டியூன்களை அனிருத் முருகதாசுக்கு போட்டுக் காட்டியுள்ளார் . அதைக் கேட்ட ஏ . ஆர் . முருகதாஸ் , உடனே இந்தப் படத்திற்கும் நீங்கள் தான் இசையமைப்பாளர் என்று அனிருத்தை உறுதி செய்துள்ளாராம் . கத்திப் படத்தைப் போன்று இந்தப் படத்திலும் டக்கரான இசையில் நிச்சயம் ரசிகர்களை மகிழ்வித்து விடுவார் அனிரூத் . அதிலும , கத்திப் பட வில்லனுக்குப் போட்ட பிஜிஎம் இருக்கே அடடா . செம்ம . மேலும் , இந்தப் படத்தில் விஜய் ஒரு இசைக் கலைஞனாக நடிக்கிறார் . மேலும் படத்தில் அதிரடி சண்டைக் காட்சிகளும் அதிகமாக இருக்குமாம் . படத்தில் விஜய் ஒரு இசைக்கலைஞர் என்பதால் இசைக்கு முக்கியத்துவம் கொடுக்கும் வகையில் இந்தப் படம் இருக்கும் என்று தகவல்கள் கசிந்துள்ளன . மறுபக்கம் விஜய்க்கு ஜோடியாக நடிக்க இரண்டு முன்னணி ஹீரோயினிகளிடம் பேச்சுவார்த்தை நடைபெற்று வருகிறது என்பது கொசுறு தகவல் .


தென் ஆப்ரிக்காவிற்கு எதிரான 5 வது ஒருநாள் போட்டியில் ரோகித் சர்மா சதம் விளாசினார் . 6 போட்டிகள் கொண்ட ஒருநாள் தொடரில் 3 - 1 என இந்திய அணி முன்னிலை வகிக்கிறது . தொடரை தீர்மானிக்கும் முக்கியமான போட்டி போர்ட் எலிசபெத்தில் நடந்துவருகிறது . டாஸ் வென்ற தென்னாப்பிரிக்க அணி முதலில் பவுலிங்கை தேர்வு செய்தது . இதையடுத்து இந்திய அணியின் தொடக்க வீரர்கள் ரோஹித் சர்மா மற்றும் ஷிகர் தவான் ஆகியோர் களமிறங்கினர் . தொடக்கத்தில் மெதுவாக ஆடினாலும் மூன்றாவது ஓவருக்கு மேல் இருவரும் அடித்து ஆட தொடங்கினர் . அதிலும் தவான் எல்லா பந்துகளையும் பவுண்டரிக்கு அனுப்புவதிலேயே குறியாக இருந்தார் . தவான் எதிர்கொண்ட பெரும்பாலான பந்துகளை பவுண்டரிக்கு அனுப்பினார் . ஆனால் 34 ரன்கள் எடுத்திருந்த நிலையில் ரபாடா பவுலிங்கில் தவான் பெவிலியன் திரும்பினார் . இந்த தொடரில் இதுவரை நடந்துள்ள 4 போட்டிகளில் வெறும் 40 ரன்கள் மட்டுமே எடுத்து திணறிவந்த ரோஹித் , இந்த போட்டியில் சற்று நிதானமாக ஆடினார் . 4 போட்டிகளில் 3 முறை ரபாடாவின் பந்துவீச்சில் அவுட்டாகியுள்ளார் ரோஹித் . நடப்பு தொடரில் டெஸ்ட் மற்றும் ஒருநாள் என ரோஹித் ஆடியுள்ள 8 இன்னிங்ஸ்களில் 6 முறை ரபாடா பந்துவீச்சில் அவுட்டாகியுள்ளார் . இந்த முறையும் ரோஹித்தின் விக்கெட்டை வீழ்த்த ரபாடா ஆர்வம் காட்டினார் . ஆனால் , மிகவும் கடினமாக ஆடிய ரோஹித் , வழக்கம்போல இந்தமுறை விக்கெட்டை பறிகொடுக்கவில்லை . இந்நிலையில் , தென் ஆப்ரிக்காவிற்கு எதிரான 5 வது ஒருநாள் போட்டியில் ரோகித் சர்மா சதம் விளாசியுள்ளார் .


இந்திய அணியில் நீண்ட நாட்களாக இடம் கிடைக்காமல் தவித்துவரும் தினேஷ் கார்த்திற்கு இங்கிலாந்துக்கு எதிரான டெஸ்ட் அணியில் ஆட வாய்ப்பு கிடைக்கும் என எதிர்பார்க்கப்படுகிறது . விக்கெட் கீப்பர் - பேட்ஸ்மேனான தினேஷ் கார்த்திக் , இந்திய அணியில் நிரந்தர இடம் கிடைக்காமல் தவித்து வருகிறார் . இந்திய அணியில் தோனி இருப்பதால் அவரது இடத்தை யாராலும் நிரப்ப முடியாது . தோனியின் ஓய்விற்கு பிறகே இந்திய அணியில் மற்றொரு விக்கெட் கீப்பருக்கு வாய்ப்பு கிடைக்கும் . அதுவரை அவர் ஆடாத போட்டிகளில் மட்டுமே வாய்ப்பு கிடைக்கும் . தோனி ஒருநாள் மற்றும் டி20 போட்டிகளில் மட்டுமே ஆடிவருகிறார் . டெஸ்ட் கிரிக்கெட்டிலிருந்து கடந்த 2014ம் ஆண்டே ஓய்வுபெற்றுவிட்டார் . ஆனால் தோனியின் இடம் தினேஷ் கார்த்திற்கு கிடைக்கவில்லை . மாறாக ரிதிமான் சஹாவிற்கு கிடைத்தது . அவர் தான் டெஸ்ட் போட்டிகளில் ஆடிவந்தார் . தென்னாப்பிரிக்காவிற்கு எதிரான டெஸ்ட் போட்டியில் சஹாவிற்கு மாற்றாக பார்த்திவ் படேல் சேர்க்கப்பட்டார் . அப்போதும் தினேஷ் கார்த்திற்கு வாய்ப்பு வழங்கப்படவில்லை . ஆனால் இலங்கையில் நடந்த நிதாஹஸ் டிராபி முத்தரப்பு டி20 தொடர் மற்றும் ஐபிஎல் தொடர் ஆகியவற்றில் சிறப்பாக ஆடி தனது திறமையை மீண்டுமொரு முறை நிரூபித்த தினேஷ் கார்த்திக் அணி தேர்வாளர்களின் கவனத்தை ஈர்த்தார் . அதன் விளைவாக , ஆஃப்கானிஸ்தானுக்கு எதிரான டெஸ்ட் போட்டியில் காயம் காரணமாக விலகிய சஹாவிற்கு பதிலாக இந்திய அணியில் இடம்பிடித்தார் . இங்கிலாந்துக்கு எதிரான ஒருநாள் மற்றும் டி20 அணியிலும் இடம்பிடித்தார் . இந்நிலையில் , தற்போது இங்கிலாந்துக்கு எதிரான டெஸ்ட் போட்டியிலும் சஹா ஆடமாட்டார் என கூறப்படுகிறது . குறைந்தது அவருக்கு இன்னும் 4 வாரங்கள் ஓய்வு தேவைப்படுவதால் , அவருக்கு பதிலாக தினேஷ் கார்த்திக் இந்திய அணியில் சேர்க்கப்பட்வார் எனவும் இதுதொடர்பான அதிகாரப்பூர்வ அறிவிப்பு விரைவில் வெளியாகும் எனவும் எதிர்பார்க்கப்படுகிறது . இந்த வாய்ப்பை சரியாக பயன்படுத்தி தினேஷ் கார்த்திக் சிறப்பாக ஆடினால் , டெஸ்ட் அணியில் நிரந்தர இடம்பிடிக்க வாய்ப்பு உள்ளது .


வெஸ்ட் இண்டீஸ் அணிக்கு எதிரான ஒருநாள் தொடரை பல சாதனைகளுடன் இந்திய அணி வென்றுள்ளது . வெஸ்ட் இண்டீஸுக்கு எதிரான ஒருநாள் தொடரை இந்திய அணி 3 - 1 என வென்றுள்ளது . இந்த தொடரில் நிகழ்த்தப்பட்ட சாதனைகள் ஏராளம் . முதல் போட்டியில் கோலி - ரோஹித் பார்ட்னர்ஷிப்பில் தொடங்கி கோலியின் 10,000 ரன்கள் , பார்ட்னர்ஷிப் ஸ்கோர் , ரோஹித் சர்மாவின் சிக்ஸர்கள் சாதனை என சாதனைகளை இந்திய வீரர்கள் குவித்துவிட்டனர் . இது ஒருபுறமிருக்க , இந்திய அணி மிகப்பெரிய வெற்றிகளை பதிவு செய்துள்ளது . இளம் வீரர்களை கொண்ட வெஸ்ட் இண்டீஸ் அணி முதல் மூன்று போட்டிகளில் நன்றாகத்தான் ஆடியது . ஆனால் நான்கு மற்றும் ஐந்தாவது போட்டிகளில் மொத்தமாக சொதப்பிவிட்டது . நான்காவது போட்டியில் 224 ரன்கள் வித்தியாசத்தில் இந்திய அணி அபார வெற்றி பெற்றது . அதிக ரன்கள் வித்தியாசத்தில் இந்திய அணி பெற்ற மூன்றாவது பெரிய வெற்றி இதுதான் . அதற்கு முன்னதாக 2007ம் ஆண்டு பெர்முடா அணிக்கு எதிராக 257 ரன்கள் வித்தியாசத்திலும் 2008ம் ஆண்டு ஹாங்காங் அணிக்கு எதிராக 256 ரன்கள் வித்தியாசத்திலும் இந்திய அணி வெற்றி பெற்றுள்ளது . நான்காவது ஒருநாள் போட்டியில் மிகப்பெரிய வெற்றியை பதிவு செய்த இந்திய அணி , ஐந்தாவது ஒருநாள் போட்டியில் 15 ஓவர்களிலேயே இலக்கை எட்டி அபார வெற்றி பெற்றது . வெஸ்ட் இண்டீஸ் நிர்ணயித்த 105 ரன்கள் என்ற இலக்கை 15வது ஓவரிலேயே எட்டிய இந்திய அணி அபார வெற்றி பெற்றது . இந்திய அணி வெற்றி பெற்ற பிறகும் 211 பந்துகள் எஞ்சியிருந்தது . ஒருநாள் கிரிக்கெட்டில் இரண்டாவது பேட்டிங்கில் இரண்டாவது மிகப்பெரிய வெற்றி இது . இதற்கு முன்னதாக 2001ம் ஆண்டு கென்யாவை 231 பந்துகள் எஞ்சியிருக்க , 12வது ஓவரிலேயே இலக்கை எட்டி இந்தியா பெற்ற வெற்றிதான் இலக்கை விரட்டியதில் இந்தியாவின் மிகப்பெரிய வெற்றியாக இருந்தது . இவ்வாறு முதல் பேட்டிங் மற்றும் இரண்டாவது பேட்டிங் ஆகிய இரண்டிலுமே மிகப்பெரிய வெற்றிகளை வெஸ்ட் இண்டீஸுக்கு எதிராக இந்திய அணி பெற்றுள்ளது . மேலும் இந்த தொடரை வென்றதன் மூலம் தொடர்ந்து 8வது முறையாக வெஸ்ட் இண்டீஸ் அணியை ஒருநாள் தொடரில் வீழ்த்தியுள்ளது இந்திய அணி . கடந்த 2007ம் ஆண்டிலிருந்து வெஸ்ட் இண்டீஸுக்கு எதிராக நடந்த அனைத்து ஒருநாள் தொடர்களையும் இந்திய அணி வென்றுள்ளது .


நடிகர் கமலஹாசன் விரைவில் அரசியல் கட்சி தொடங்க இருப்பதாக தெரிவித்தார் . இதனை தொடர்ந்து தற்போது தீவிரமாக அரசியலில் குதித்துள்ள கமல் வேறு மாநில முதல்வர்களை நேரில் சந்தித்து வருகிறார் . மற்ற மாநில முதல்வருடான சந்திப்பு ஒரு மரியாதை நிமித்தமாகவும் , அதே சமயத்தில் தன்னுடைய அரசியல் வாழ்க்கைக்கு வழியாகவும் அமையும் என அவர் நம்பிக்கை தெரிவித்து இருந்தார் இந்நிலையில் தற்போது மேற்கு வங்க முதல்வர் மம்தா பானர்ஜியை சந்திக்க கொல்கத்தா சென்றடைந்தார் . இதற்கு முன்னதாக மரியாதை நிமித்தமாக கேரள முதலமைச்சர் பினராயி விஜயனை சந்தித்து ஓணம் வாழ்த்து தெரிவித்தார் . அரசியல் ரீதியாகவும் ஆலோசனை நடத்தினார் . சென்னை வந்த டெல்லி முதலமைச்சர் அரவிந்த் கெஜ்ரிவாலையும் சந்தித்து ஆலோசனை நடத்தினார் . இந்நிலையில் , கொல்கத்தாவில் சர்வதேச திரைப்பட திருவிழா இன்று முதல் வரும் 17 - ஆம் தேதி வரை நடைபெறுகிறது . இதில் ஏராளமான பாலிவுட் பிரபலங்கள் கலந்து கொள்கின்றனர் . விழாவில் கலந்து கொள்வதற்காக நடிகர் கமல்ஹாசனுக்கும் அழைப்பு விடுக்கப்பட்டிருந்தது . இதையடுத்து இன்று மாலை சர்வதேச திரைப்பட தொடக்க விழாவில் பங்கேற்ற பின் இன்று இரவே மேற்குவங்க முதலமைச்சர் மம்தா பானர்ஜியை கமல்ஹாசன் சந்திக்கிறார் . இந்த சந்திப்பு அரசியல் ரீதியான சந்திப்பாக இருக்கும் என தகவல்கள் வெளியாகியுள்ளன .


பாகிஸ்தானுக்கு எதிரான 2 - வது டெஸ்ட் கிரிக்கெட் போட்டியில் இலங்கை அணி 68 ஓட்டங்கள் வித்தியாசத்தில் வெற்றிப் பெற்றதன்மூலம் இரண்டு போட்டிகள் கொண்ட டெஸ்ட் தொடரை 2 - 0 என முழுமையாக இலங்கை கைப்பற்றி அசத்தியது . பாகிஸ்தான் – இலங்கை அணிகளுக்கு இடையே கடந்த 6 - ஆம் தேதி தொடங்கிய 2 - வது டெஸ்ட் போட்டியில் டாஸ் வென்று முதலில் பேட் செய்த இலங்கை 159.2 ஓவர்களில் 482 ஓட்டங்கள் குவித்தது . அந்த அணியில் கருணாரத்னே அதிகபட்சமாக 196 ஓட்டங்கள் எடுத்து அசத்தினார் . பாகிஸ்தான் தரப்பில் யாசிர் ஷா அதிகபட்சமாக 6 விக்கெட்டுகளை வீழ்த்தினார் . அடுத்து ஆடிய பாகிஸ்தான் தனது முதல் இன்னிங்ஸில் 90.3 ஓவர்களில் 262 ஓட்டங்களுக்கு ஆட்டமிழந்தது . இலங்கை தரப்பில் தில்ருவன் பெரேரா , ரங்கனா ஹெராத் அதிகபட்சமாக தலா 3 விக்கெட்டுகள் வீழ்த்தினர் . இதனையடுத்து , முதல் இன்னிங்ஸில் 220 ஓட்டங்கள் முன்னிலைப் பெற்ற இலங்கை தனது 2 - வது இன்னிங்ஸில் 96 ஓட்டங்களுக்கு ஆட்டமிழந்தது . பாகிஸ்தான் தரப்பில் வஹாப் ரியாஸ் அதிகபட்சமாக 4 விக்கெட்டுகளை எடுத்தார் . பாகிஸ்தான் 317 ஓட்டங்கள் என்ற வெற்றி இலக்குடன் 2 - வது இன்னிங்ஸை தொடங்கி 248 ஓட்டங்களுக்கு ஆட்டமிழந்தது . இதனால் இலங்கை 68 ஓட்டங்கள் வித்தியாசத்தில் வென்றது . பாகிஸ்தானில் ஆஸாத் ஷஃபிக் அதிகபட்சமாக 112 ஓட்டங்கள் எடுத்தார் . இலங்கையின் தில்ருவன் பெரேரா அதிகபட்சமாக 5 விக்கெட்டுகளை வீழ்த்தினார் . அந்த அணியின் கருணாரத்னே ஆட்டநாயகன் , தொடர்நாயகன் ஆகிய விருதுகளைத் தட்டிச் சென்றார் . இந்த வெற்றியின்மூலம் தொடரை மொத்தமாக கைப்பெற்றியது இலங்கை அணி .


வேகமாக ரன் ஓடுவதில் கோலி சிறந்தவர் என இங்கிலாந்து அணியின் சீனியர் பவுலரான ஆண்டர்சன் புகழாரம் சூட்டியுள்ளார் . இந்தியா இங்கிலாந்து இடையேயான டி20 தொடரை 2 - 1 என இந்திய அணி வென்றது . இதையடுத்து ஒருநாள் தொடர் நடந்துவருகிறது . முதல் போட்டியில் இந்திய அணி 8 விக்கெட்டுகள் வித்தியாசத்தில் அபார வெற்றி பெற்றது . நேற்று நடந்த இரண்டாவது போட்டியில் 86 ரன்கள் வித்தியாசத்தில் இந்திய அணியை வீழ்த்தி இங்கிலாந்து அணி வெற்றி பெற்றது . இதையடுத்து 3 போட்டிகள் கொண்ட ஒருநாள் தொடர் 1 - 1 என சமநிலை அடைந்துள்ளது . இந்த போட்டியில் சீரான இடைவெளியில் இந்திய வீரர்கள் விக்கெட்டுகளை இழந்ததுதான் தோல்விக்கு காரணமாக அமைந்தது . மூன்று விக்கெட்டுகளை அடுத்தடுத்து இழந்த இந்திய அணிக்கு கோலி - ரெய்னா ஜோடி தான் நம்பிக்கை அளித்தது . கோலி 45 ரன்களும் ரெய்னா 46 ரன்களும் எடுத்தனர் . அதன்பிறகு களமிறங்கிய தோனி பந்துகளை அதிகமாக வீணடித்தார் . இறுதியில் இந்திய அணி தோல்வியை தழுவியது . ரன் மெஷின் என அழைக்கப்படும் கோலி , நடு ஓவர்களில் பந்துகளை வீணடிக்காமல் ஆடுவதில் வல்லவர் . சிங்கிளாவது ஓடி எடுத்துவிடுவார் . கோலியுடன் ஆடும் வீரர் ஓடிக்கொண்டே இருக்க வேண்டும் . ஏனென்றால் வேகமாக ஓடி ரன் எடுக்கக்கூடியவர் கோலி . ஒன்றை இரண்டாக மாற்றுவதிலும் இரண்டை மூன்றாக்குவதிலும் கோலி கைதேர்ந்தவர் . இந்நிலையில் , கோலியின் ரன் ஓடும் திறன் குறித்து கருத்து தெரிவித்துள்ள ஜேம்ஸ் ஆண்டர்சன் , கோலி ரன் எடுக்காமல் பந்துகளை விடுவது என்பது அரிது . குறைந்தது சிங்கிள் எடுத்துவிடுவார் . வேகமாக ஓடி ரன் எடுப்பதில் உலகளவில் கோலி சிறந்த வீரர் என ஆண்டர்சன் புகழ்ந்துள்ளார் .


ஆர் . கே . நகர் இடைத்தேர்தலில் விஷாலுக்கு ஆதரவு தெரிவித்த வேலு என்பவரை மதுசூதனன் தரப்பினர் மிரட்டியதற்கான ஆடியோ ஆதாரத்தை நடிகர் விஷால் வெளியிட்ட ஆதாரத்தின் அடிப்படையில் அவரின் வேட்பு மனு ஏற்கப்பட்டுள்ளது . சென்னை , ஆர் . கே . நகர் தொகுதியில் போட்டியிட நடிகர் விஷால் நேற்று வேட்புமனு தாக்கல் செய்தார் . இந்த நிலையில் தயாரிப்பாளர் சங்க தலைவர் பதவியில் இருந்து விஷால் விலக வேண்டும் என்று கூறி தென்னிந்திய திரைப்பட தயாரிப்பாளர் சங்க அலுவலகத்தில் இயக்குநர் சேரன் உள்ளிட் பலர் உள்ளிருப்பு போராட்டத்தில் ஈடுபட்டு வருகின்றனர் . தயாரிப்பாளர் சங்க தேர்தலில் விஷால் போட்டியிட்டு வெற்றி பெற்று 8 மாதங்கள் ஆகியும் இது வரை எந்த நன்மையையும் செய்யாத நிலையில் ஆர் . கே . நகர் இடைத்தேர்தலில் , விஷால் போட்டியிட வேண்டுமா ? என சேரன் கேள்வி எழுப்பி இருந்தார் . ராஜேந்தர் , எஸ் . ஏ . சந்திரசேகர் ஆதரவு தெரிவித்திருந்தனர் . இந்த நிலையில் நடிகர் விஷால் , வேட்புமனுவில் 2 போலி கையெழுத்துக்கள் உள்ளதாகவும் , சொத்து கணக்கு விவரங்கள் முறையாக குறிப்பிட்டதாலும் அவருடைய மனு தேர்தல் அதிகாரிகளால் நிராகரிக்கப்பட்டது . இதையடுத்து தண்டையார் பேட்டை சென்ற விஷால் தமது ஆதரவாளர்களுடன் தர்ணா போராட்டத்தில் ஈடுபட்டார் . இரண்டாவது முறையாக தேர்தல் அதிகாரியிடம் பேச்சுவார்த்தை நடத்திய விஷால் தகுந்த வீடியோ ஆதாரமும் , ஆடியோ ஆதாரமும் இருப்பதாக தெரிவித்தார் . இந்நிலையில் , மிரட்டப்பட்டதாக கூறப்படும் வேலு என்பவரிடம் தான் பேசிய ஆடியோவை நடிகர் விஷால் வெளியிட்டார் . இதையடுத்து ஆதாரத்தின் அடிப்படையில் விஷாலின் வேட்பு மனு ஏற்கப்பட்டுள்ளது .


விபத்து இழப்பீடுகள் தொடரப்படுவதற்கான காரணம் உங்கள் ஓட்டுநர்கள்தானே என நீதிமன்றம் கேள்வி எழுப்பியதற்கு ஓட்டை பேருந்துகளை கொடுத்தால் எப்படி ஓட்டுவது என தொழிற்சங்கங்கள் பதில் கேள்வி எழுப்பியுள்ளனர் . போக்குவரத்து ஊழியர்களுக்கு 2.57 மடங்கு ஊதிய உயர்வு , பிடித்தம் செய்த நிலுவைத் தொகையை வழங்க வேண்டும் உள்ளிட்ட கோரிக்கைகளை வலியுறுத்தி அரசு போக்குவரத்து ஊழியர்கள் தொடர்ச்சியாக 8வது நாளாக இன்று வேலைநிறுத்தப் போராட்டத்தில் ஈடுபட்டுள்ளனர் . இதுதொடர்பாக சென்னை உயர்நீதிமன்றம் விசாரணை நடத்தி வருகிறது . இந்நிலையில் , வேலைநிறுத்தத்தை முடிவுக்குக் கொண்டுவருவது தொடர்பாக தொழிற்சங்கங்கள் சார்பில் சில நிபந்தனைகள் விதிக்கப்பட்டுள்ளன . அதை ஏற்றுக்கொண்டால் , பணிக்கு திரும்ப தயார் என தொழிற்சங்கங்கள் நீதிமன்றத்தில் தாக்கல் செய்த மனுவில் தெரிவித்துள்ளன . அந்த மனுவில் , அரசு வழங்கிய 2.44 மடங்கு ஊதிய உயர்வை இடைக்கால நிவாரணமாக ஏற்றுக்கொள்கிறோம் . நாங்கள் கேட்பதற்கும் , அரசு கூறுவதற்கும் இடையேயான 0.13 மடங்கு வித்தியாசம் தொடர்பாக ஓய்வுபெற்ற உச்சநீதிமன்ற நீதிபதியை நடுவராக நியமித்து தொழிற்சங்கங்கள் மற்றும் அரசுக்கு இடையே பேச்சுவார்த்தை நடத்தப்பட வேண்டும் . ஊதிய உயர்வு தொடர்பாக , அந்த நடுவர் மூன்று மாத காலத்திற்குள் உத்தரவை பிறப்பிக்க வேண்டும் என தொமுச சார்பில் சென்னை உயர்நீதிமன்றத்தில் தெரிவிக்கப்பட்டது . ஓய்வுபெற்ற உச்சநீதிமன்ற தலைமை நீதிபதியை நடுவராக நியமிக்க வேண்டும் என்ற தொழிற்சங்கங்களின் நிபந்தனையை ஏற்றுக்கொள்வதாக அரசு தரப்பில் உயர்நீதிமன்றத்தில் தெரிவிக்கப்பட்டது . இதற்கு தமிழக அரசு ஒப்புதல் தெரிவித்துள்ளது . மேலும் பேச்சுவார்த்தைக்கு தயார் எனவும் தெரிவிக்கப்பட்டுள்ளது . இதனிடையே தமிழக அரசால் நியமிக்கப்பட்ட தற்காலிக ஓட்டுநர்களால் விபத்துகள் ஏற்பட்ட வண்ணம் இருக்கிறது . இந்நிலையில் இன்று விபத்துகள் குறித்து கேள்வி எழுப்பினர் . அதற்கு ஓட்டை பேருந்துகளை கொடுத்தால் எப்படி ஓட்டுவது என தொழிற்சங்கங்கள் கேள்வி எழுப்பின .


ஆஸ்திரேலியாவுக்கு எதிரான முதல் டெஸ்ட் போட்டியில் வென்று இந்திய அணி வரலாற்று சாதனை படைத்துள்ளது . இந்த போட்டியில் இந்திய அணி சாதனை படைத்துள்ளதோடு , இளம் விக்கெட் கீப்பர் ரிஷப் பண்ட்டும் சர்வதேச சாதனையை சமன் செய்துள்ளார் . ஆஸ்திரேலியாவுக்கு எதிரான முதல் டெஸ்ட் போட்டியில் இந்திய அணி 31 ரன்கள் வித்தியாசத்தில் போராடி வெற்றி பெற்றது . இதுவரை 11 முறை ஆஸ்திரேலியாவிற்கு சுற்றுப்பயணம் மேற்கொண்டுள்ள இந்திய அணி , டெஸ்ட் தொடரை வெற்றியுடன் தொடங்குவது இதுதான் முதன்முறை . அந்த வகையில் ஆஸ்திரேலிய சுற்றுப்பயணத்தின் முதல் டெஸ்ட் போட்டியை வென்று இந்திய அணி சாதனை படைத்துள்ளது . இந்திய அணி மட்டும் சாதனை செய்யவில்லை . இந்திய அணியின் இளம் விக்கெட் கீப்பர் ரிஷப் பண்ட்டும் சர்வதேச சாதனை ஒன்றை சமன் செய்துள்ளார் . தனது விக்கெட் கீப்பிங் டெக்னிக் குறித்து கடுமையான விமர்சனங்களை சந்தித்துவந்த ரிஷப் பண்ட் , இந்த டெஸ்ட் போட்டியில் 11 கேட்ச்களை பிடித்து சாதனை படைத்துள்ளார் . இந்த போட்டியின் முதல் இன்னிங்ஸில் 6 கேட்ச்களை பிடித்த ரிஷப் பண்ட் , இரண்டாவது இன்னிங்ஸில் 5 கேட்ச்களை பிடித்து , மொத்தமாக இந்த போட்டியில் 11 கேட்ச்களை பிடித்துள்ளார் . இதன்மூலம் ஒரு டெஸ்ட் போட்டியில் 11 கேட்ச்களை பிடித்த ரசல் மற்றும் டிவில்லியர்ஸ் ஆகியோரின் சாதனையை ரிஷப் பண்ட் சமன் செய்துள்ளார் . ஒரு டெஸ்ட் போட்டியில் விக்கெட் கீப்பரால் அதிகமாக பிடிக்கப்பட்ட கேட்ச்களே 11 தான் . அதை ரிஷப் பண்ட் சமன் செய்துள்ளார் . இவர்களுக்கு அடுத்து 10 கேட்ச்களுடன் ஆடம் கில்கிறிஸ்ட் , ரிதிமான் சஹா , இங்கிலாந்தின் பாப் டெய்லர் ஆகியோர் உள்ளனர் .


இந்திய அணியில் அஷ்வின் மற்றும் ஜடேஜா ஸ்பின் ஜோடி நீக்கப்பட்டு கடந்த ஓராண்டுக்கும் மேலாக குல்தீப் மற்றும் சாஹல் ஆகிய இருவருமே ஆடிவருகின்றனர் . அனுபவம் வாய்ந்த ஆஃப் ஸ்பின்னர்களான அஷ்வினும் ஜடேஜாவும் தோனி கேப்டனாக இருக்கும்போது கோலோச்சினர் . ஆனால் கோலி கேப்டனானதும் ரிஸ்ட் ஸ்பின்னர்களான சாஹல் மற்றும் குல்தீப்பிற்கு முன்னுரிமை அளித்தார் . அவர்களும் கிடைத்த வாய்ப்பை சரியாக பயன்படுத்தி அணியில் தங்களை தக்கவைத்துக்கொண்டனர் . அதனால் கடந்த ஓராண்டுக்கும் மேலாக இந்திய அணியில் இடம் கிடைக்காமல் அஷ்வினும் ஜடேஜாவும் தவித்துவந்தனர் . ஆல்ரவுண்டர் என்ற முறையில் ஜடேஜா அணியில் இடம்பெற்றார் . கிடைத்த வாய்ப்பை சரியாக பயன்படுத்தி சிறப்பாக அணியில் இடத்தை தக்கவைத்துள்ளார் . ஆனால் அனுபவம் வாய்ந்த ஸ்பின்னரான அஷ்வினுக்கு அணியில் இடம்கிடைக்கவில்லை . இதற்கிடையே தியோதர் டிராபியில் ஆடிவரும் அஷ்வின் , பவுலிங் மட்டுமல்லாமல் பேட்டிங்கிலும் சிறப்பாக செயல்பட்டுவருகிறார் . ஒருநாள் மற்றும் டி20 அணிகளில் அஷ்வின் இல்லையென்றாலும் டெஸ்ட் அணியின் நிரந்தர ஸ்பின்னராக அஷ்வின் தான் உள்ளார் . இந்நிலையில் , தனது பந்துவீசும் முறை , அனுபவம் மற்றும் குல்தீப் என பல விஷயங்கள் குறித்து மனம் திறந்து பேசியுள்ளார் அஷ்வின் . அப்போது பேசிய அஷ்வின் , நன்றாக பந்துவீசி விக்கெட்டுகளை வீழ்த்தினால் பந்துவீச்சும் உத்தியும் நன்றாக இருக்கிறது என்பார்கள் . அதே விக்கெட்டுகளை வீழ்த்த முடியாவிட்டால் விமர்சிப்பார்கள் . நான் பல வகையான பந்துகளை வீசுகிறேன் என்கிறார்கள் . ஆனால் நான் அப்படியெல்லாம் நினைத்து பந்துவீசவில்லை என்பதுதான் நிதர்சனமான உண்மை . இவையெல்லாமே மக்களால் உருவாக்கப்படும் கருத்துகள் . ஆனால் அவற்றிற்கெல்லாம் நான் பதில் சொல்ல வேண்டியிருக்கிறது . இவற்றிற்கெல்லாம் பதில் சொல்ல எனக்கு நேரமில்லை . நான் என் ஆட்டத்தில் கவனம் செலுத்த விரும்புகிறேன் என்றார் அஷ்வின் . நான் எனக்கென ஒரு இலக்கை உருவாக்கிக்கொண்டு அதை நோக்கி செல்கிறேன் . ஆனால் வெளியில் இருப்பவர்களுக்கு அதெல்லாம் தெரியாது . அதை தெரிந்துகொள்ளவும் விரும்பமாட்டார்கள் . நானும் தெரிந்துகொள்ள வேண்டும் என்று வலியுறுத்தவில்லை . இப்போதும் டெஸ்ட் போட்டிகளில் , போட்டிக்கு 5 முதல் 6 விக்கெட்டுகளை வீழ்த்திவிடுகிறேன் . இரண்டு ஆண்டுகளுக்கு முன் இருந்ததை விட இப்போது நன்கு முதிர்ச்சியடைந்திருக்கிறேன் என்று அஷ்வின் தெரிவித்துள்ளார் . குல்தீப் யாதவ் குறித்து பேசிய அஷ்வின் , குல்தீப் லெக் ஸ்பின் , கூக்ளி ஆகிய பந்துகளை அருமையாக வீசுகிறார் . பேட்ஸ்மேன்களை ஏமாற்றும் திறமையை பெற்றிருக்கிறார் குல்தீப் . ஆனால் பேட்ஸ்மேன்கள் குல்தீப்பை கணிக்கத் தொடங்கியபிறகுதான் அவருக்கு பிரச்னைகளும் சிக்கலும் தொடங்கும் என அஷ்வின் எச்சரிக்கும் வகையில் பேசியுள்ளார் .


கியூபாவின் முன்னாள் அதிபர் பிடல் காஸ்ட்ரோ மறைவுக்கு திமுக தலைவர் கருணாநிதி இரங்கல் தெரிவித்துள்ளார் . இதுகுறித்து இன்று அவர் வெளியிட்டுள்ள இரங்கல் செய்தி வருமாறு . பிடல் காஸ்ட்ரோ மறைந்து விட்டாராம் ! யார் அந்த பிடல் காஸ்ட்ரோ ? ஒரு சின்னஞ்சிறிய நாட்டில் சிங்கக் குட்டியாக உலவி பெருமைக் குரிய புரட்சித் தலைவனாக வளர்ந்த பிடல் காஸ்ட்ரோ . நான் மறக்க முடியாத மாவீரர்களில் ஒருவர் . கியூபா மண்ணின் நெஞ்சம் நிறைந்த அந்த தலைவனை பற்றியும் அவன் நடத்திய போராட்டத்துக்கு துணை நின்ற தளபதிகளாக இருந்தோர் , பொறுமை காத்து பொறுப்பேற்றோர் ஆகிய இவர்களைப் பற்றியும் அந்தக் கியூபா நாட்டின் பெருமை போற்றும் விழா ஒன்று 2006ம் ஆண்டு ஜனவரி 21ம் நாள் சென்னையில் நடைபெற்றபோது அந்த மாநாட்டில் நான் வழங்கிய கவிதையினை தற்போது நினைவூட்டுவதே மறைந்த அந்த மாவீரனுக்கு நான் செலுத்தும் அஞ்சலியாகும் . பிடல் காஸ்ட்ரோவை இழந்து வாடும் “கியூபா " நாட்டு மக்களுக்கும் , உலகெங்கிலும் உள்ள அவரது அபிமானிகளுக்கும் எனது ஆழ்ந்த இரங்கல் உரித்தாகுக ! உயிரோடிருக்கும் உலகத் தலைவர்கள் வரிசையில்உங்களைக் கவர்ந்த ஒருவரின் பெயரைக் கூறுக என்றார் ; உயிரோடிருப்பவர் மட்டுமல்ல ; என் உயிரோடும் மூச்சோடும் கலந்துள்ளஒரு தலைவர் உண்டு ; அவர் தான் பிடல் காஸ்ட்ரோ என்றேன் . இளம்பிராயத்திலேயே அவர் எழுச்சி முரசு ! புரட்சிக் கனல் ! இனங்கண்டு எதிரிகளை வீழ்த்திக் காட்டும் மூளைக்குச் சொந்தக்காரர் ! இருளில் சர்வாதிகாரியாகவும் , வெளிச்சத்தில் ஜனநாயகவாதியாகவும்இரட்டை வேட அரசியல் நடத்திய ‘பாடிஸ்டா’ எனும் பசுத்தோல் வேங்கை ; அந்த விலங்கின் வேஷத்தைக் கலைக்கத் துணிந்து ; அதற்கோர்அணியைத் தயாரித்துப் போரிட்டுத் தோல்வியுற்று ; சிறைப்பட்டு ; நீதி மன்றத்தில் நிறுத்தப்பட்ட போது தான்“வரலாறு என்னை விடுதலை செய்யும்’’ எனும்வைர வரிகளைச் சரித்திரப் புத்தகத்தில்வையம் புகழ் சித்திரமாகப் பதிய வைத்தார் ; காஸ்ட்ரோ ! பாடிஸ்டா ஆட்சியில் பிடலுக்கு பதினைந்தாண்டு சிறை என்றதும் - பற்றி யெரிந்த மக்களின் புரட்சி நெருப்புக்கு ; ஈடு கொடுக்க முடியாமல் இரண்டே ஆண்டுகளில்சிறைக் கதவு திறந்தது , சிங்கம் வெளியே வந்தது - அந்தசிங்கத்துக்கோர் சிறுத்தை துணை சேர்ந்தது ; அதன் பெயர்தான் சேகுவேரா ! தங்கத் தம்பியாம் ராவ் காஸ்ட்ரோவையும் , தம்பி போன்ற சேகுவேராவையும் , அங்கம் வகிக்கச் செய்து ஆர்த்தெழுந்து போரிட்டு முன்னேறவே ; பங்கமுற்ற பாடிஸ்டா பயந்து நடுங்கி - இனிகியூபா மக்களிடம் தன் சேட்டைகள் செல்லாதென்றுநீயும் வா என்று ஆணவத்தையும் அழைத்துக் கொண்டு ; நாட்டை விட்டே ஓடி விட்டான் ; நல்லாட்சி மலர வழி விட்டு ! கேட்டைக் களைந்தெறிந்த காஸ்ட்ரோ ; தலைமை வழி காட்டியானார் ! கடமையும் பொறுப்பும் வந்தவுடன்கடந்த காலத்தை மறந்து விடாமல் ; சோதனைகளை சந்தித்து மறைந்தஜோஷ் மார்ட்டியின் தலைமைக்கும் , சாதனைகள் புரிந்து மறைந்தசிபாசின் வழிகாட்டுதலுக்கும் , மதிப்பும் மரியாதையும் அளித்திடமறக்காத மாவீரர் தான் பிடல் காஸ்ட்ரோ ! ‘கியூபா’ சின்னஞ் சிறிய நாடுஆயிரக்கணக்கான தீவுகள் கொண்ட அழகிய தேன் கூடு ! தேன் கூடென்று ஏன் சொல்கிறேன் தெரியுமா ? தெரியாமல் அமெரிக்கா கை வைக்கும் போதெல்லாம்கொட்டி விடும் தேனீக்கள் கியூபாவின் மக்கள் - அந்தக்கூடு காக்கும் காவல்காரர் தான் பிடல் காஸ்ட்ரோ ! நல்வாழ்வுச் சட்டங்கள் பலவும் - மக்கள்நலம் பெருக்கும் சாதனைகள் பலவும்இல்வாழ்வையும் துறந்துஇலட்சியத்துக்காக வாழ்ந்திடும் காஸ்ட்ரோவின்புகழ்மிகு வரலாற்றின் பொன்னேடுகளாய்புதிய புதிய பக்கங்களாய்ப் புரண்டு கொண்டேயிருக்கின்றன . உலகின் சர்க்கரைக் கிண்ணம் எனப் பேசுமளவுக்குக்கரும்பு வயல்களைக் கொண்ட கியூபாவில்சர்க்கரை வாங்குவதையே நிறுத்தி பொருளாதாரச்சரிவு ஏற்படுத்த அமெரிக்கா ஆயத்தமான போது ; சீனாவும் , சோவியத்தும் தான் சிநேக நாடுகளாய்க்காஸ்ட்ரோவுக்கு கை கொடுத்த கதை உலகறியும் ! “வாழை தென்னை மரங்களை வலிமைமிகு துதிக்கையால் யானை முறித்துப் போட்டு விடும்அந்த யானை போன்றதே அமெரிக்கா’ என்றனர் . அதற்கு காஸ்ட்ரோ அஞ்சி நடுங்கவில்லை . வாழை மரம் , தென்னை மரங்களை ; யானை , வாயிலே போட்டுக் கொள்ளலாம் எளிதாக ! ஆனால் அங்குசத்தை யானை விழுங்க முடியுமா ? அங்குசந்தான் கியூபா ; அமெரிக்க யானைக்கு ! வெள்ளி விழா ஐ . நா . சபைக்கு நடந்த போது - பலநாடுகளின் தலைவர்களுக்கு மத்தியில்முப்பத்திரண்டு வயது நிரம்பிய சிவப்பு நட்சத்திரமாகமுதுபெரும் தலைவர்களால் பாராட்டப் பெற்றவர் பிடல் காஸ்ட்ரோமுதற்கட்டமாக ஸ்பெயின் நாட்டின் காலனி கியூபா - அடுத்த கட்டம் அமெரிக்காவின் காலுக்கு அணியாகஆக வேண்டும் கியூபா என்று ஆதிக்கபுரியினர் முனைந்த போது ; அது தான் முடியாது ; அந்தக் காலையே முடமாக்குவோமென்று - மக்களைத் திரட்டினார் பிடல் காஸ்ட்ரோ - மலைப்புற்ற ஏகாதிபத்தியவாதிகள் ; பின்னங்கால் பிடரியில் இடிபட ஓடினர் என்றால் ; அதுபிடல் காஸ்ட்ரோவின் உறுதிக்கும் - அவரைப்பின்பற்றும் மக்களின் மகத்தான சக்திக்கும் ; பின்பலமாய் மார்க்சின் தத்துவம் இருப்பதற்கும் அடையாளம் ! இவ்வாறு அவர் அதில் குறிப்பிட்டுள்ளார் .


நடிகை பாவனா கடத்தப்பட்ட வழக்கில் கைது செய்யப்பட்டுள்ள நடிகர் திலீப்பின் மனைவி காவ்யாவின் பேஸ்புக் பக்கத்தில் சிலர் மோசமான கருத்துக்களை பதிவிட்டு வருகின்றனர் . இதனை அடுத்து பேஸ்புக் பக்கத்தை காவ்யா மாதவன் முடக்கியுள்ளார் . நடிகை பாவனா கடத்தப்பட்டு பாலியல் துன்புறுத்தல் செய்யப்பட்ட வழக்கில் நடிகர் திலீப் கடந்த 10 ஆம் தேதி கைது செய்யப்பட்டார் . நடிகை பாவனாவை ஆட்களை வைத்து காரில் கடத்தி பாலியல் துன்புறுத்தல் செய்த வழக்கில் நடிகர் திலீப் கடந்த 10ம் தேதி கைது செய்யப்பட்டார் . நடிகர் திலீப்பிற்கு எதிராக 19 ஆதாரங்கள் சிக்கியதால் அவரை கைது செய்வதாக போலீசார் கூறினர் . தற்போது அவர் போலீஸ் காவலில் வைக்கப்பட்டுள்ளார் . இந்த வழக்கில் நடிகர் திலீப்பின் மனைவியும் நடிகையுமான காவ்யா மாதவனும் கைது செய்யப்படலாம் என்று தகவல்கள் வெளியாகின . கைதுக்கு பயந்து காவ்யா மாதவன் வீட்டிலேயே முடங்கியுள்ளார் . இந்த நிலையில் , காவ்யா மாதவனின் பேஸ்புக் பக்கத்தில் , சிலர் தவறான பதிவுகளை வெளியிட்டு வந்தனர் . அது மட்டுமல்லாது திலீப் குறித்தும் பல்வேறு கமெண்டுகளை வெளியிட்டு வருகின்றனர் . இதனை அடுத்து காவ்யா மாதவன் பேஸ்புக் பக்கத்தை முடக்கியுள்ளார் . அதேபோல் , தனது கடையின் பேஸ்புக் பக்கத்தையும் அவர் முடக்கியுள்ளார் .


12 ஆம் வகுப்பு தேர்வு முடிவுகள் திட்டமிட்டபடி வரும் 16 ஆம் தேதி வெளியாகும் என்றும் அதற்கான ஏற்பாடுகள் செய்யப்பட்டு வருவதாகவும் தமிழக பள்ளிக் கல்வித்துறை அதிகாரிகள் தெரிவித்துள்ளனர் . தமிழக அரசு பள்ளிக்கல்வித்துறையில் பல்வேறு மாற்றங்களை கொண்டு வந்துள்ளது . கடந்த கல்வி ஆண்டு வரை பிளஸ் - 2 , எஸ் . எஸ் . எல் . சி . தேர்வு முடிவுகள் வெளியிடப்படும் தேதி விடைத்தாள் திருத்திய பிறகு முடிவு செய்யப்படும் . செங்கோட்டையன் பிளஸ் - 2 தேர்வு முடிவுகள் மே 16 - ந் தேதியும் , எஸ் . எஸ் . எல் . சி . தேர்வு முடிவுகள் மே 23 - ந் தேதியும் வெளியாகும் என்று முன்கூட்டியே அறிவித்து இருந்தார் . அதன்படி பிளஸ் - 2 தேர்வு முடிவுகளை வருகிற 16 - ந் தேதி வெளியிட அனைத்து ஏற்பாடுகளும் மும்முரமாக நடைபெற்று வருகின்றன . இது தொடர்பாக பள்ளிக் கல்வித்துறை வெளியிட்டுன்ன அறிவிப்பில் , கடந்த 1998 - ம் ஆண்டு வரை தேர்வு முடிவு பத்திரிகைகளில் வெளியிடப்பட்டன . மாவட்ட கல்வி அதிகாரி அலுவலகத்திற்கு தேர்வு முடிவுகளை தேர்வுத்துறை அனுப்பி வந்தது . தேர்வு முடிவுகள் வெளியிடப்படும் நாளன்று பள்ளிகளில் உள்ள விளம்பர பலகையில் தேர்வு முடிவுகள் ஒட்டப்படும் . அவற்றை மாணவர்கள் பார்த்து வந்தனர் . 2003 - ம் ஆண்டு முதல் அந்த நிலை மாற்றப்பட்டு தேர்வுத்துறையின் இணையதளத்தில் முடிவுகள் வெளியிடப்பட்டன . 2015 - ம் ஆண்டு முதல் தேர்வுத்துறை இணையதளத்தில் தற்காலிக சான்றிதழ் பதிவிறக்கம் செய்துகொள்ளும் முறையை பள்ளிக்கல்வித்துறை அறிமுகம் செய்தது . ஆகிய பொதுத்தேர்வு முடிவுகள் அனைத்து மாணவர்களுக்கும் அவர்கள் கொடுத்த செல்போன் எண்களுக்கு எஸ் . எம் . எஸ் . மூலம் அனுப்பி வைக்கப்பட்டன . மேலும் தேர்வில் ரேங்க் அடிப்படையும் கைவிடப்பட்டது . அதாவது யார் முதல் என்று யாருக்கும் தெரியாது . அதனால் மாணவர்களின் மன உளைச்சல் தவிர்க்கப்பட்டது . இதனிடையே இந்த ஆண்டு வரும் 16 ஆம் தேதி பிளஸ் 2 ரிசல்ட் வெளியிடப்படும் என ஏற்கனவே அறிவிக்கப்பட்டிருந்தது . அதன்படி இந்த ஆண்டு வருகிற 16 - ந் தேதி பிளஸ் - 2 தேர்வு முடிவுகள் திட்டமிட்டபடி வெளியாகும் என அதிகாரிகள் தெரிவித்துள்ளனர் .


காவிரி நதிநீர் பங்கீட்டு வழக்கில் அண்மையில் இறுதி தீர்ப்பளித்த உச்சநீதிமன்றம் , தமிழகத்திற்கான நீரை 192 டிஎம்சியிலிருந்து 177.25 டிஎம்சியாக குறைத்தது . 14 . 75 டிஎம்சி நீர் கர்நாடகாவுக்கு கூடுதலாக வழங்கப்பட்டது . தமிழகம் சார்பில் முறையான வாதங்கள் முன்வைக்கப்படாடதது தான் இதற்குக் காரணம் என திமுக உள்ளிட்ட எதிர்க்கட்சிகள் குற்றம்சாட்டின . காவிரி விவகாரம் தொடர்பாக அடுத்த கட்ட நடவடிக்கைகள் குறித்து விவாதிக்க அனைத்துகட்சி கூட்டத்தை அரசு கூட்ட வேண்டும் என திமுக செயல் தலைவரும் எதிர்க்கட்சித் தலைவருமான ஸ்டாலின் வலியுறுத்தினார் . ஆனால் ஆளும் தரப்பில் ஸ்டாலினின் வலியுறுத்தலை பொருட்படுத்தவில்லை . இந்நிலையில் , வரும் 23ம் தேதி திமுக சார்பில் அனைத்து கட்சி கூட்டத்திற்கு ஏற்பாடு செய்யப்பட்டுள்ளது . திமுக தலைமையில் நடக்கும் இந்த கூட்டத்திற்கு அதிமுக , பாஜகவிற்கும் அழைப்பு விடுக்கப்படும் என ஸ்டாலின் தெரிவித்துள்ளார் . இதற்கிடையே , காவிரி இறுதி தீர்ப்பு குறித்து சட்ட வல்லுநர்களுடன் முதல்வர் பழனிசாமி ஆலோசனை நடத்தி வருகிறார் . தமிழகத்திற்கான தண்ணீரை குறைத்த உச்சநீதிமன்றம் , தனது இறுதி தீர்ப்பில் இன்னும் 15 ஆண்டுகளுக்கு இந்த தீர்ப்பு அமலில் இருக்கும் எனவும் அதுவரை எந்த மேல்முறையீடும் செய்ய முடியாது என தெரிவித்துவிட்டது . இந்நிலையில் , காவிரி விவகாரத்தில் சட்ட ரீதியாக அடுத்தகட்ட நடவடிக்கை குறித்து சட்ட வல்லுநர்களுடன் முதல்வர் பழனிசாமி ஆலோசனை நடத்தி வருகிறார் . அனைத்து கட்சி கூட்டத்தை திமுக கூட்டவுள்ள நிலையில் , கட்சிகளின் ஆலோசனைகளைவிட சட்ட வல்லுநர்களின் ஆலோசனை பயனுள்ளதாக இருக்கும் என கணக்கு போட்டாரா முதல்வர் ? அல்லது திமுகவின் அனைத்து கட்சி கூட்ட முயற்சியை மூக்குடைக்கும் நோக்கில் ஆலோசனையா ? எது எப்படியோ ஆரோக்கியமான நடவடிக்கைகள் எடுக்கப்பட்டால் சரிதான் என்பதே மக்களின் எண்ண ஓட்டமாக இருக்கிறது .


தன்னை முன்மொழிந்தவர்கள் காணவில்லை என்று நடிகர் விஷால் கூறியிருந்த நிலையில் , எங்களிடம் கூறியிருந்தால் நாங்கள் தேடி தருகிறோம் என்று அமைச்சர் ராஜேந்திர பாலாஜி கூறியிருந்தார் . அமைச்சரின் இந்த பேச்சுக்கு பதிலளிக்கும் வகையில் நெட்டிசன்கள் மரண கலாய் கலாய்த்து சமூக வலைத்தளங்களில் பதிவிட்டு வருகின்றனர் . விஷால் தேடும் இரண்டு பேரை நாங்கள் தேடி தருகிறோம் என்று அமைச்சர் ராஜேந்திர பாலாஜி கூறியதற்கு , நெட்டிசன்கள் பலவாறு கலாய்த்து பதிவிட்டு வருகின்றனர் . முதல்வன் படத்தில் ரகுவரன் பேசும் வசனத்தைபோல் , " இவங்களே ஒளிச்சி வப்பாங்களாம் . . . இவங்களே தேடித் தருவாங்களாம் . . . " என்று சமூக வலைத்தளத்தில் பதிவிட்டு வருகின்றனர் . ஆர் . கே . நகரில் தனது வேட்புமனு நிராகரிக்கப்பட்டதற்கு அதிமுகதான் காரணம் என்று விஷால் குற்றம் சாட்டி வருகிறார் . மதுசூதனின் ஆட்களே தனது வேட்புமனுவை முன்மொழிந்த சுமதி , தீபக் இருவரையும் மிரட்டியதாகவும் குற்றம் சாட்டியிருந்தார் . விஷாலின் இந்த பேச்சு பதிலளிக்கும் வகையில் அமைச்சர் ராஜேந்திரபாலாஜி , நடிகர் விஷால் என்ன சூரப்புலியா ? அவரைப்பார்த்து அதிமுக பயப்படுவதற்கு என்று கூறியுள்ளார் . மேலும் , செய்தியாளர்களிடம் பேசும்போது , முன்மொழிந்த 2 பேரைக் காணவில்லை என்று எங்களிடம் கூறினால் , நாங்கள் அவர்களைத் கண்டுபிடித்து தருகிறோம் என்றும் அமைச்சர் கூறியிருந்தார் . அமைச்சர் ராஜேந்திர பாலாஜியின் இந்த பேச்சை நெட்டிசன்கள் பலவாறு கலாய்த்த வருகின்றனர் . விஷால் தேடும் இரண்டு பேரை நாங்கள் தேடி தருகிறோம் என்று அமைச்சர் கூறியதற்கு , முதல்வன் படத்தில் ரகுவரன் பேசும் வசனத்தை பதிவிட்டு கலாய்த்துள்ளனர் . " இவங்களே ஒளிச்சி வப்பாங்களாம் . . . இவங்களே தேடி தருவாங்களாம் . . . " என்று பதிவிட்டுள்ளனர் .


விஜய் டி . வியில் சூப்பர் சிங்கர் நிகழ்ச்சியில் பாடகராக சின்ன மச்சான் செவத்த மச்சான் என்ற பாடலை பாடி முதல் பரிசு வென்றனர் , செந்தில் கணேஷ் - ராஜலஷ்மி தம்பதியினர் . இந்த பாடலை எழுதியவர் செல்ல தங்கையா . பட்டி தொட்டியெங்கும் பட்டையைக் கிளப்பிக் கொண்டிருக்கும் சின்ன மச்சான் செவத்த மச்சான் . . பாடல் சார்லி சாப்ளின் 2 படத்தில் அம்ரீஷ் இசையில் சேர்க்கப்பட்டிருக்கிறது . யூடியூப்பில் இன்று வரை 13 மில்லியன் பார்வையாளர்கள் கண்டு களித்திருக்கிறார்கள் . உலகம் முழுதும் பிரபலமான இந்த குழு “ கரிமுகன் “ என்ற படத்தின் மூலம் சினிமாவில் களமிறங்கி இருக்கிறார்கள் . . செந்தில் கணேஷ் கதாநாயகனாக நடிக்கிறார் . காயத்ரி என்ற கேரளா பெண் கதாநாயகியாக நடிக்கிறார் . மற்றும் யோகிராம் , பாவாலட்சுமணன் , விஜய் கணேஷ் , வின்செண்ட் ராய் , தீபாஸ்ரீ ரா . கா . செந்தில் இவர்களுடன் இயக்குனர் செல்ல தங்கையாவும் முக்கிய வேடத்தில் நடிக்கிறார் . ஒளிப்பதிவை எழில் பூஜித்தும் எடிட்டிங்கை பன்னீர் செல்வம் மற்றும் கேசவனும் கையாள்கிறார்கள் . ஏ விமல் புரொடக்சன்ஸ் சார்பாக T . சித்திரைச்செல்வி , M . செல்வமணி , செந்தூர் பிக்சர்ஸ் எஸ் . கார்த்திகேயன் ஆகியோர் இணைந்து தயாரிக்கும் இந்தப்பட்த்திற்குக் கதை திரைக்கதை வசனம் மற்றும் பாடல்கள் எழுதி இசையமைத்து இயக்குகிறார் செல்ல தங்கையா . கரி முகன் பற்றிக் கூறிய செல்ல தங்கையா , “செந்தில் கணேஷ் ராஜலட்சுமி மற்றும் எங்கள் குழுவினர் நாட்டுப்புற பாடல்கள் பாடி நிகழ்ச்சி நடத்தி வருகிறோம் . . ஏற்கெனவே , செந்தில் கணேஷை நாயகனாக்கி திருடு போகாத மனசு என்ற படத்தை இயக்கி வெளியிட்டேன் . அதற்கு பிறகு மீண்டும் அவரை வைத்து கரிமுகன் படத்தை இயக்கிக் கொண்டிருந்த போது அவர் விஜய் டிவியில் பாடி புகழ் பெற்று விட்டார் . இது எங்கள் குழுவினருக்கு மகிழ்ச்சி . திருடு போகாத மனசு படத்தில் கணேஷ் என்ற கதாபாத்திரம் ஏற்றிருந்தார் இந்த படத்தில் செந்தில் என்ற கதாபாத்திரத்தில் நடிக்கிறார் . முகம் தெரியாத இரண்டு பேருக்குள் நடக்கிற பிரச்சனை விஸ்வரூபம் எடுத்து முகம் தெரிந்த இரண்டு பேருக்கு என்ன மாதிரியான பிரச்சினைகள் ஏற்படுகிறது என்பதும் அதிலிருந்து அவர்கள் வெளியே வந்தார்கள் என்பதை கமர்ஷியல் காமெடியாக சொல்லி இருக்கிறோம் . செந்தில் கணேஷ் எலக்ட்ரீஷியனாக நடிக்கிறார் . படத்தில் இடம் பெறும் நான்கு பாடல்களில் இரண்டு பாடல்களையும் பாடி இருக்கிறார் . . . ” என்றார் . புதுக்கோட்டை , கோட்டை பட்டினம் , தேவிபட்டினம் போன்ற இடங்களில் கரி முகனின் படப்பிடிப்பு நடந்து முடிந்துள்ள நிலையில் , பட்த்தின் முன்னோட்டம் விரைவில் நடைபெறவுள்ளது .


கடந்த ஆகஸ்டில் ஸ்விட்சர்லாந்தின் மார்ட்டினா ஹிங்கிஸிடம் இருந்து பிரிந்த பிறகு விளையாடி வரும் சானியா , 6 - ஆவது முறையாக இறுதிச்சுற்றுக்கு முன்னேறியுள்ளார் . . ஆஸ்திரேலியாவின் சிட்னி நகரில் நடைபெற்று வரும் இந்தப் போட்டியில் சானியா - பர்போரா ஜோடி தங்களின் அரையிறுதியில் 6 - 1,6 - 2 என்ற நேர் செட்களில் அமெரிக்காவின் வானியா கிங் - கஜகஸ்தானின் யாரோஸ்லாவா ஷ்வேடோவா ஜோடியைத் தோற்கடித்தது . இந்த ஆட்டத்தில் சானியா - பர்போரா ஜோடி , நான்கு முறை எதிர் ஜோடியின் சர்வீஸை முறியடித்தது . இதன்மூலம் இந்தியாவின் சானியா மிர்ஸா - செக் . குடியரசின் பர்போரா ஸ்டிரைகோவா ஜோடி இறுதிச் சுற்றுக்கு முன்னேறியுள்ளது சானியா - பர்போரா ஜோடி தங்களின் இறுதிச்சுற்றில் ஹங்கேரியின் டிமியா பபாஸ் - ரஷியாவின் அனாஸ்டாஸியா ஜோடியைச் சந்திக்கிறது . கடந்த ஆகஸ்டில் ஸ்விட்சர்லாந்தின் மார்ட்டினா ஹிங்கிஸிடம் இருந்து பிரிந்த பிறகு 8 - ஆவது தொடரில் விளையாடி வரும் சானியா , 6 - ஆவது முறையாக இறுதிச்சுற்றுக்கு முன்னேறியுள்ளார் . பர்போராவுடன் இணைந்து சின்சினாட்டி , டோக்கியோ போட்டிகளிலும் , மோனிகா நிகுலெஸ்குவுடன் இணைந்து நியூ ஹெவன் போட்டியிலும் சானியா சாம்பியன் பட்டம் வென்றார் என்பது குறிப்பிடத்தக்கது .


நாமக்கல் காண்ட்ராக்டர் சுப்பிரமணியம் தற்கொலை , ஜெயலலிதாவின் கார் ஓட்டுநர் கனகராஜ் ஆகியோர் மரணத்தை நீதிபதி மேற்பார்வையில் விசாரிக்க வேண்டும் என திமுக செயல் தலைவர் மு . க . ஸ்டாலின் வலியுறுத்தியுள்ளார் . இது தொடர்பாக முதலமைச்சர் எடப்பாடி பழனிசாமிக்கு அவர் விடுத்துள்ள கோரிக்கையில் , சுகாதாரத்துறை அமைச்சர் விஜயபாஸ்கரின் நண்பர் சுப்பிரமணியம் தற்கொலை செய்துகொண்டார் . அதேபோல் கொடநாடு காவலாளி கொலை , கொள்ளையில் தேடப்பட்ட கனகராஜ் கார் மோதி இறந்தார் இவர்களது மரணம் பல்வேறு கேள்விகளை எழுப்புகிறது என தெரிவித்துள்ளார் . . விஜயபாஸ்கருக்கு நெருக்கமான சுப்பிரமணியம் தற்கொலை என்ற செய்தி நம்பும்படி இல்லை . சுப்பிரமணியம் தற்கொலையில் மர்ம முடிச்சுகள் அடங்கியுள்ளதாக ஸ்டாலின் அந்த அறிக்கையில் தெரிவித்துள்ளார் . விஜயபாஸ்கர் மற்றும் சுப்பிரமணியம் இருவரிடமும் வருமான வரித்துறை அதிகாரிகள் விசாரணை நடத்தியுள்ளதை ஸ்டாலின் சுட்டிக்காட்டியுள்ளார் . அமைச்சருக்கு எதிராக முக்கிய சாட்சியாக இருந்த சுப்பிரமணியம் தற்கொலை செய்துகொண்டுள்ளார் . சுப்பிரமணியத்தின் தற்கொலை ஒட்டுமொத்த விசாரணையை திசைதிருப்பும் விதமாக அமைந்துள்ளது என ஸ்டாலின் கூறியுள்ளார் . வருமான வரித்துறை வழக்கில் முக்கிய சாட்சி இல்லாமல் ஆக்கப்பட்டுள்ளதாகவும் , சுப்பிரமணியம் மரணத்தை தற்கொலை என்று ஒதுக்கித் தள்ளிவிட முடியாது என்று அவர் தெரிவித்தார் . இதே போன்று ஜெயலலிதாசின் முன்னாள் கார் ஓட்டுநர் கனகராஜ் கொடநாடு காவலாளி கொலையில் தேடப்பட்டவர் . ஆனால் கனகராஜ் மரணம் கொடநாடு மர்மத்தை காப்பாற்றும் விபத்தா என்ற கேள்வி எழுகிறது என அவர் தெரிவித்துள்ளார் . எனவே கனகராஜ் , சுப்பிரமணியம் ஆகியோர் மரணத்தை உயர்நீதிமன்ற நீதிபதி மேற்பார்வையில் விசாரிக்க வேண்டும் என ஸ்டாலின் வலியுறுத்தியுள்ளார் .


சாம்பியன்ஸ் டிராபியை கைப்பற்ற ஆஸ்திரேலியாவுக்கு வாய்ப்பு இருப்பதாக கருதுகிறேன் என்று ஆஸ்திரேலிய முன்னாள் பேட்ஸ்மேன் மைக் ஹஸ்ஸி நம்பிக்கையுடன் தெரிவித்துள்ளார் . ஆஸ்திரேலிய முன்னாள் பேட்ஸ்மேன் மைக் ஹஸ்ஸி நேற்று செய்தியாளர்களிடம் கூறியதுஃ “ஒரு சிறந்த வீரர் எப்போதும் வீழ்ந்த நிலையிலேயே இருக்க மாட்டார் . அந்த வகையில் விராட் கோலி சாம்பியன்ஸ் டிராபி போட்டியில் சிறப்பாகச் செயல்பட்டு , தான் சிறந்த வீரர் என்பதை மீண்டும் இந்த உலகத்துக்கு காட்டுவார் . இந்த சாம்பியன்ஸ் டிராபி போட்டியைப் பொருத்த வரையில் , வித்தியாசமான இடத்தில் , வித்தியாசமான அணிகளுடன் , வித்தியாசமான சூழ்நிலையில் விளையாடப்பட உள்ளது . எனவே , நமது நம்பிக்கை , ஆட்டத்தை எவ்வாறு தொடங்குகிறோம் , சரியான தருணத்தை எவ்வாறு கையாளுகிறோம் ஆகியவற்றை பொருத்தே ஆட்டத்தின் போக்கு அமையும் . இந்திய பேட்ஸ்மேன்களை பொருத்தவரையில் , அடித்து ஆடுவதற்கு உகந்த பந்து கிடைப்பதற்கு எவ்வளவு தாமதம் ஆனாலும் கூட , அதற்காகக் காத்திருந்து அதைக் கையாள வேண்டும் . ஆடுகளத்தைப் பொருத்த வரையில் ஈரப்பதம் இல்லாமல் இருக்கும் பட்சத்தில் , இந்தப் போட்டியில் சுழற்பந்துவீச்சாளர்கள் முக்கியப் பங்காற்றுவார்கள் . இந்தமுறை சாம்பியன்ஸ் டிராபியை கைப்பற்ற ஆஸ்திரேலியாவுக்கு வாய்ப்பு இருப்பதாக கருதுகிறேன்” என்று மைக் ஹஸ்ஸி தெரிவித்தார் .


நடிகர் ரஜினிகாந்த் நடித்த 2.0 திரைப்படம் இன்று உலகம் முழுவதும் வெளியாகி ரசிகர்களை உற்சாகப்படுத்தி வருகிறது . அதிக அளவிலான பொருட்செலவில் 2.0 தயாரிக்கப்பட்டுள்ளது . 600 கோடி ரூபாயில் தயரிக்கப்பட்டிருக்கிறது . தமிழில் மிகப் பெரிய தொகையில் படம் எடுத்துள்ள தயாரிப்பாளர் சுபாஸ்கரன் கொண்ட துணிச்சளுக்கு முதல் வாழ்த்துகள் . உலகம் முழுவதும் படத்தை விற்பனை செய்ய நடிகர் ரஜினி நடிக்க வைக்கப்பட்டுள்ளார் . தமிழ் திரையுலகில் இதுவரை பயன்படுத்திடாத அதிநவீன தொழில் நுட்பங்களை பயன்படுத்தி காட்சிகளை அமைத்திருக்கிறார் இயக்குநர் சங்கர் . சிலாகிக்கும் அளவிற்கு இல்லாவிடினும் மோசமற்ற இசை அமைத்திருக்கிறார் ஏஆர் ரகுமான் . ஜெயமோகன் இயக்குநர் சங்கருடன் இணைந்து வசனம் எழுதியுள்ளார் என டைட்டில் கார்டில் போட பட்டிருந்தது . கதையென்று பார்த்தால் . , பக்க்ஷி ராஜன் என்னும் பக்க்ஷியாக நடித்துள்ள அக்க்ஷய குமார் , செல்போன் டவரில் இருந்து அதிகமாக வெளிவரும் கதிர் அலைகளால் பறவைகள் பாதிக்கப்படுவதை பொதுமக்களுக்கும் அரசிற்கும் தன்னால் முடிந்த அளவிற்கு எடுத்துக்கூறுகிறார் . செவிகொடுக்கா மக்கள் , உதாசீனப்படுத்தும் அரசியல்வாதி நீதிமன்றத்தில் தோற்று போன வழக்கு பக்க்ஷியின் கண்முன்னே இறந்து போகும் பறவைகள் என அடுத்தடுத்து நடக்கும் சம்பங்களால் மணமுடையும் பக்க்ஷி டவர் கோபுரத்தில் தூக்கு மாட்டி தற்கொலை செய்து கொள்கிறார் . பின்னர் செல்போன்களை பறக்கவிட்டு அதன் மூலம் அரசியல்வாதிகளை , தொலைதொடர்பு நிறுவனத்தை பலிவாங்குகிறார் . மக்கள் மீதும் பக்க்ஷியின் தாக்குதல் தொடர அதில் இருந்து அறிவியல் விஞ்ஞானி வசிகரன் எந்திரன் சிட்டியின் உதவியுடன் எப்படி மக்களை காப்பாற்றுகிறார் என்பது தான் மீதி கதை . ரஜினியின் நடிப்பு : ரஜினி சிறந்த நடிகர் என்பதில் யாருக்கும் மாற்று கருத்து இருக்க முடியாது . ஆனால் இந்த படத்தில் ரஜினியின் நடிப்பு பயன்படுத்த படாதது ரசிகர்களுக்கு ஏமாற்றமே . ஒன்றிரண்டு காட்சிகள் மட்டும் ஆறுதல் தருகிறது . வயதான ரோபோவாக தான் சிட்டி வேடத்தில் தெரிகிறார் . ஓட கூட முடிவயவில்லை ரேம் ஸ்பீடை அதிகப்படுத்தி இருக்க வேண்டும் போல . . . கதையும் சங்கரும் : சங்கர் படத்தில் எதையெல்லாம் பிரமாண்டமாக கருத்துவர்களோ அவை அனைத்தும் இந்த படத்திலும் இருக்கிறது . ஆனால் பிரமாண்டமாக தான் எதுவும் தெரியவில்லை . காட்சிகளை கவனமாக அமைத்துள்ள சங்கர் கதையில் கோட்டை விட்டுவிட்டார் . பழிவாங்கும் அக்க்ஷய குமார் ஆவியா ? பேயா ? அறிவியல் தொழில்நுட்பத்தை பயன்படுத்துபவரா ? என எதுவும் தெரியவில்லை சொல்ல போனால் அக்க்ஷய குமார் கூடு விட்டு கூடு பாய்கிறார் . அறிவியல் பெயர்களை சொல்லி எது சொன்னாலும் மக்கள் நம்பிவிடுவர்கள் என சங்கர் நினைத்திருப்பார் போல . அந்நியன் படத்தில் அம்பி உடலில் மூன்று பேர் மாறி மாறி பேசுவார்கள் இந்த படத்தில் ரஜினியும் அக்க்ஷய குமாரும் ஒரு உடலில் மாறி மாறி பேசுகிறார்கள் . போன படத்தில் ரோபோவுக்கு பெண்ணின் மீது காதல் வந்தது இந்த படத்தில் ரோபோவிற்கு ரோபோ மீதே காதல் வந்துள்ளது . ரோபோவையும் இணை சேர்த்து காதலில் புரட்சி செய்திருக்கிறார் . படத்தின் இறுதி வரை டவர் பிரச்சனைக்கும் பறவைகளை காப்பதற்கும் தெளிவான தீர்வு இல்லாமல் படத்தை முடித்திருகிறார் ஆடம்பரத்தின் நாயகன் சங்கர் . மற்றவை : இந்த படத்தில் பின்னணி இசை , பாடல் ஆகியவற்றை தனது பாணியிலேயே அமைத்திருக்கிறார் ரகுமான் . மன திருப்தி அடையவில்லை என்றாலும் அதிருப்தி வெளிவரவில்லை . எழுதி போடுங்கடா இருக்குனு என்ற வடிவேலுவின் காமெடியை போலவே உள்ளது ஜெயமோகனுக்கு திரைப்பட வசனம் எழுத வரும் என்பது . 3D யை பொறுத்தவரை இல்லை னு வருத்த படாதீங்க இருக்குனு வெளில சொல்லாதீங்க என்ற அளவில் தான் உள்ளது . எந்திரன் படத்தில் நெகட்டிவ் கதாபாத்திரத்தில் வரும் ப்ரொபஸ்ஸோர் போராவின் மகன் இந்த படத்தில் நெகட்டிவ் கதாபாத்திரத்தில் வருகிறார் என்பதனை சங்கர் பதிவு செய்துள்ளார் . நானும் இங்கு பதிவு செய்திருக்கிறேன் மற்றபடி சொல்வதற்கு ஒன்றும் இல்லை . ஆயிரக்கணக்கான திரையரங்குகளில் வெற்றிகரமாக ஓடி கொண்டுள்ள 2.0 வை குழந்தைகள் கொண்டாடுகிறார்கள் . உங்கள் வீட்டு குழந்தைகளும் கொண்டாடுவார்கள் என்பதற்கு உத்திரவாதம் தரமுடியாது என்பதனை வருத்தத்துடன் தெரிவித்து கொள்கிறேன் .


வெள்ளித்திரை படங்களை காட்டிலும் தற்போது சின்னத்திரையில் ஒளிபரப்பாகி வரும் சீரியல்கள் தான் ரசிகர்களால் விரும்பி பார்க்கப்படுகிறது . இதுபோன்ற சீரியல்களில் நடிக்கும் நடிகைகளுக்கு , ரசிகர்கள் மத்தியில் தொடர்ந்து நல்ல வரவேற்புகளும் கிடைக்கிறது . மேலும் சின்னத்திரை புகழை வைத்து அவர்கள் வெள்ளி திரையிலும் கலக்கி வருகிறார்கள் . அந்த வகையில் , ரசிகர்கள் மத்தியில் மிகவும் பிரபலமான நடிகை ' ராஜா ராணி ' ஆல்யா மானசா . இந்த சீரியலில் செம்பாவாக நடிக்கும் இவருக்கு தனி ரசிகர்கள் கூட்டமே உள்ளது . மேலும் நாளுக்கு நாள் இவரை சமூக வலைதளங்களில் பின்தொடருபவர்களின் எண்ணிக்கை அதிகரித்துகொண்டே போகிறது . இந்நிலையில் இவர் இன்றைய பொழுது மேக்கப் இல்லாமல் துவங்குகிறது என கூறி ஒரு புகைப்படத்தை வெளியிட்டார் . இந்த புகைப்படத்தில் இவர் மிகவும் அழகாக தான் தெரிகிறார் என பல ரசிகர்கள் கூறியுள்ளனர் . சிலர் மேக்கப் இல்லை என்று சொல்லிவிட்டு , ' லிப்ஸ்டிக் ' , ' ஐ லாஷ் ' போன்றவை வைத்துள்ளீர்கள் என கேள்வி கேட்டு கலாய்த்து வருகிறார்கள் .


பத்தொன்பது வயதிற்கு உள்பட்டோருக்கான ( யு - 19 ) ஐசிசி உலகக் கோப்பை கிரிக்கெட் போட்டிக்கான இந்திய அணி அறிவிக்கப்பட்டு உள்ளது . பத்தொன்பது வயதிற்கு உள்பட்டோருக்கான ( யு - 19 ) ஐசிசி உலகக் கோப்பை கிரிக்கெட் போட்டி வரும் ஜனவரி 13 தொடங்குகிறது . பிப்ரவரி 3 - ஆம் தேதி வரை நடக்கும் இந்தப் போட்டி நியூஸிலாந்தில் நடைபெற இருக்கிறது . போன சீசனில் இந்தியா , இறுதிச்சுற்றில் மேற்கிந்தியத் தீவுகளுடன் மோதி படுதோல்வி கண்டது . அதற்கு முன்பு 2000,2008,2012 ஆகிய ஆண்டுகளில் இந்தியா சாம்பியன் வென்றுள்ளது குறிப்பிடத்தக்கது . அறிவிக்கப்பட்ட யு - 19 இந்திய அணிக்கு பிருத்வி ஷா தலைமைத் தாங்குகிறார் . அறிவிக்கப்பட்ட இந்திய அணியின் விவரம்ஃ பிருத்வி ஷா ( கேப்டன் ) , சுபம் கில் ( துணை கேப்டன் ) , மன்ஜோத் கல்ரா , ஹிமான்சு ரானா , அபிஷேக் சர்மா , ரியான் பராக் , ஆர்யன் ஜுயல் ( விக்கெட் கீப்பர் ) , ஹார்விக் தேசாய் , சிவம் மாவி , கமலேஷ் நாகர்கோட்டி , இஷான் போரெல் , அர்ஷ்தீப் சிங் , அனுகுல் ராய் , சிவா சிங் , பங்கஜ் யாதவ் .


சென்னைத் தலைமைச் செயலகத்தில் முதலமைச்சர் எடப்பாடி பழனிசாமியை , சமத்துவ மக்கள் கட்சித் தலைவர் சரத்குமார் இன்று நேரில் சந்தித்துப் பேசினார் . இந்த சந்திப்புக்குப் பின் செய்தியாளர்களிடம் பேசிய சரத்குமார் , “கஜா புயல் விவகாரம் , பட்டாசுத் தொழிலாளர்கள் பிரச்சினை பேசினேன் . பிளாஸ்டிக்கிற்கு தடை விதிப்பதற்கு அவகாசம் வழங்க வேண்டும் என முதல்வரிடம் கோரிக்கை விடுத்துள்ளேன் . கஜா புயலால் தென்னை விவசாயிகளின் வாழ்வாதாரம் முற்றிலுமாக பாதிக்கப்பட்டிருப்பதால் , அவர்களுக்கு மேலும் நிவாரணம் வழங்க வேண்டும் என்று கூறியுள்ளேன் . “உள்ளாட்சி மற்றும் சட்டமன்றத் தேர்தல்களின் தனித்துப் போட்டியிடுவோம் என்று ஏற்கனவே கூறியுள்ளேன் . பாராளுமன்றத் தேர்தலில் தனித்துப் போட்டியிடுவது குறித்த ஆய்வுகள் நடந்துகொண்டிருக்கின்றன . இதுகுறித்து முடிவெடுக்கப்படவில்லை . மக்களவைத் தேர்தலில் பாஜகவை எதிர்ப்பது என்று முடிவெடுத்துள்ளோம் . உடனே திமுக - காங்கிரஸ் கூட்டணியில் இடம்பெறுவேன் என்று நினைத்துவிடாதீர்கள் , அதுகுறித்து நான் ஏதுவும் சிந்திக்கவில்லை” என்று தெரிவித்த சரத்குமார் , மேலும் பேசிய அவர் , திமுகவை எனக்குப் பிடிக்கவில்லை . பிரதமர் மோடியை சேடிஸ்ட் என்று ஸ்டாலின் விமர்சிக்கிறார் . கருணாநிதியை வந்து பார்த்தபோது மட்டும் மோடி அன்பானவராகத் தெரிந்தார் . வார்த்தைகளை எப்போதுமே அளந்து பேச வேண்டும் . நான் நாகரீக அரசியலை விரும்புபவன் , நாகரீகத்துக்கு புறம்பாக இருப்பதால் , நாளை என்னைக் கூட திட்டலாம் என்பதால் ஒதுங்கியிருப்பதே நல்லது என கூறினார் .


டி . டி . வி . தினகரன் , பாஜகவை எதிர்த்து பேசியதை நான் பார்த்ததே இல்லை என்றும் , தினகரனிடம் திராவிட சிந்தனை இல்லை என்றும் அவரிடம் இருந்து விலகிய நாஞ்சில் சம்பத் தெரிவித்துள்ளார் . முன்னாள் முதலமைச்சர் ஜெயலலிதா மறைவுக்குப் பிறகு , அதிமுகவின் தலைவியாக சசிகலாவை ஏற்க மாட்டேன் என்று நாஞ்சில் சம்பத் கூறியிருந்தார் . ஆனால் , அடுத்த சில நாட்களிலேயே தன்னை , சசிகலா அணியுடன் இணைத்துக் கொண்டார் . சொத்துக்குவிப்பு வழக்கில் சசிகலா சிறைக்கு சென்றார் . இதன் பிறகு , நாஞ்சில் சம்பத் தீவிர தினகரனின் தீவிர ஆதரவாளராக மாறினார் . சென்னை ஆர் . கே . நகர் சட்டமன்ற தொகுதியில் போட்டியிட்டு வெற்றி பெற்ற தினகரன் , கடந்த சில தினங்களுக்கு முன்பு , அம்மா மக்கள் முன்னேற்றக் கழகம் என்ற அமைப்பைத் துவக்கினார் . கட்சி கொடியையும் அறிமுகப்படுத்தினார் . அந்த கொடி , அதிமுக கொடி போன்றே இருந்தாலும் , நடுவில் ஜெயலலிதாவின் படம் வைத்து கொடியை அறிமுகம் செய்தார் . இந்த நிலையில்தான் , நாஞ்சில் சம்பத் , தினகரன் அணியில் இருந்து வெளியேறினார் . அண்ணாவும் , திராவிடமும் இல்லாத இடத்தில் நான் இருக்க மாட்டேன் என்று அதற்கு விளக்கமும் கொடுத்திருந்தார் . தான் இனிமேல் அரசியலில் ஈடுபடப்போவதில்லை என்றும் , இலக்கிய மேடைகளில் மட்டுமே தன்னைப் பார்க்கலாம் என்றும் நாஞ்சில் சம்பத் கூறியிருந்தார் . பிரபல வார இதழ் ஒன்றுக்கு நாஞ்சில் சம்பத் பேட்டி அளித்திருந்தார் . அதில் , தினகரனிடம் திராவிட சிந்தனை இல்லை என்று அதிரடியாக கூறினார் . திராவிடம் இல்லாத தமிழகத்தை உருவாக்க வேண்டும் என்று பாஜக , சங் பரிவாரங்கள் சொல்லிக் கொண்டிருக்கும் வேளையில் அதை தினகரன் நடைமுறைப்படுத்தயுள்ளார் . இதில் எழுந்த சந்தேகத்தைப் போக்க வேண்டியது அவரின் கடமை . மேலோட்டமாக பார்த்தால் அவர் பாஜகவை எதிர்ப்பது போல தோன்றும் . ஆனால் , பாஜகவை தீவிரமாகவும் , தீர்க்காகவும் எதிர்த்து தினகரன் பேசி நான் பார்த்ததே இல்லை என்று நாஞ்சில் சம்பத் கூறியுள்ளார் .


வெஸ்ட் இண்டீஸ் அணிக்கு எதிரான முதல் ஒருநாள் போட்டிக்கு எதிரான 12 வீரர்கள் கொண்ட இந்திய அணி அறிவிக்கப்பட்டுள்ளது . வெஸ்ட் இண்டீஸ் அணிக்கு எதிரான 2 போட்டிகள் கொண்ட டெஸ்ட் தொடரை இந்திய அணி 1 - 0 என வென்றுவிட்ட நிலையில் , 5 போட்டிகள் கொண்ட ஒருநாள் தொடர் நாளை தொடங்குகிறது . முதல் இரண்டு போட்டிகளுக்கான அணி 14 வீரர்களை கொண்ட இந்திய அணி அறிவிக்கப்பட்டது . அந்த 14 பேரில் முதல் போட்டிக்கு 12 வீரர்களை கொண்ட இந்திய அணி அறிவிக்கப்பட்டுள்ளது . அடுத்த ஆண்டு இங்கிலாந்தில் நடக்க உள்ள உலக கோப்பை தொடருக்கு இன்னும் ஓராண்டுக்கும் குறைவாகவே உள்ளது . இந்நிலையில் , இந்திய அணியில் மிடில் ஆர்டரில் பிரச்னை நிலவுகிறது . அதற்கான தீர்வு காண வேண்டிய கட்டாயத்தில் இந்திய அணி உள்ளது . அதற்காக பல வீரர்களை சுழற்சி முறையில் சோதனை செய்யப்படுகின்றனர் . ஆசிய கோப்பையில் ஆடிய தினேஷ் கார்த்திக் , வாய்ப்பை சரியாக பயன்படுத்தாததால் வெஸ்ட் இண்டீஸ் தொடருக்கான அணியில் சேர்க்கப்படவில்லை . அம்பாதி ராயுடு , மனீஷ் பாண்டே , ராகுல் ஆகியோர் 14 பேர் கொண்ட இந்திய அணியில் இடம்பிடித்துள்ளனர் . அதேபோல கிடைத்த வாய்ப்பை எல்லாம் அருமையாக பயன்படுத்திவரும் ரிஷப் பண்ட்டும் ஒருநாள் அணியில் இடம்பிடித்திருந்தார் . இந்த 14 பேரிலிருந்து 12 பேர் கொண்ட இந்திய அணி முதல் போட்டியில் ஆடுவதற்காக அறிவிக்கப்பட்டுள்ளது . அதில் ராகுல் மற்றும் மனீஷ் பாண்டே ஆகிய இருவருக்கும் வாய்ப்பு வழங்கப்படவில்லை . மனீஷ் பாண்டே , இதற்கு முன்னர் அவருக்கு கிடைத்த வாய்ப்புகளை எல்லாம் சரியாக பயன்படுத்தாமல் தவறவிட்டார் . அதனால் ஆடும் லெவனில் இந்த முறை இடம் கிடைக்கவில்லை . ராகுல் டாப் ஆர்டர் பேட்ஸ்மேன் என்பதால் , ஏற்கனவே ரோஹித் , தவான் , கோலி ஆகியோர் முதல் மூன்று இடங்களை நிரந்தரமாக ஆக்கிரமித்துள்ளதால் ராகுலுக்கும் வாய்ப்பு இல்லை . ஆசிய கோப்பையில் அறிமுகமான இளம் இடது கை வேகப்பந்து வீச்சாளர் கலீல் அகமதுவிற்கு 12 பேர் கொண்ட அணியில் இடம் கிடைத்துள்ளது . வெஸ்ட் இண்டீஸுக்கு எதிரான முதல் ஒருநாள் போட்டிக்கான 12 வீரர்களை கொண்ட இந்திய அணிஃ ரோஹித் சர்மா ( துணை கேப்டன் ) , தவான் , கோலி ( கேப்டன் ) , அம்பாதி ராயுடு , ரிஷப் பண்ட் , தோனி ( விக்கெட் கீப்பர் ) , ஜடேஜா , குல்தீப் யாதவ் , சாஹல் , ஷமி , உமேஷ் யாதவ் , கலீல் அகமது .


திருமணமான ஒரு ஆண் , திருமணமான இன்னொரு பெண்ணுடன் , அவரது கணவரின் சம்மதம் இன்றியோ அல்லது ஒத்துழைப்புடனோ செக்ஸ் உறவு வைத்துக்கொள்கிறபோது , அது பாலியல் பலாத்காரம் அல்ல என்றாலும் அந்தப் பெண்ணுடன் செக்ஸ் உறவு வைத்துக்கொண்ட ஆணுக்கு தண்டனை வழங்கப்படுகிறது . இதற்கு ஆங்கிலேயர் ஆட்சிக்காலத்தில் 158 ஆண்டுகளுக்கு முன் இயற்றப்பட்ட இந்திய தண்டனைச் சட்டத்தின் பிரிவு 497 வகை செய்துள்ளது . இந்தப் பிரிவின்படி , தகாத உறவில் ஈடுபடுகிற ஆணுக்கு அதிகபட்சமாக 5 ஆண்டு சிறைத்தண்டனையோ , அபராதமோ அல்லது இரண்டுமோ விதிக்க முடியும் . ஆனால் உடந்தையாக இருக்கிற பெண்ணுக்கு தண்டனை கிடையாது . 2 பேருமே ஒரு குற்றத்தை சேர்ந்து செய்கிறபோது , ஆணுக்கு தண்டனை வழங்கி விட்டு , பெண்ணை தண்டிக்காமல் விட்டுவிடுவதை எதிர்த்து இத்தாலி நாட்டில் வசிக்கும் இந்தியர் ஜோசப் ஷைன் என்பவர் உச்சநீதிமன்றத்தில் ஒரு பொது நல வழக்கு தாக்கல் செய்திருந்தார் . இந்த வழக்கை விசாரித்த உச்சநீதிமனற் நீதிபதிகள் , தகாத உறவு கிரிமினல் குற்றம் அல்ல . . . தகாத உறவால் , விவாகரத்து கோரலாம்… தகாத உறவில் ஈடுபடும் ஆணை மட்டும் தண்டித்த சட்டப்பிரிவு ரத்து… . பெண் சமத்துவம் இல்லாத எந்த சட்டமும் , அரசியல் சட்டத்துக்கு எதிரானது… . அரசியல் சாசனத்தின் அடிப்படையே நானும் , நீயும் என்னும் சமத்துவம்தான் . கணவர் என்பவர் மனைவியின் எஜமான் அல்ல… . இந்திய தண்டனைச் சட்டம் பிரிவு 497 , அரசியல் சாசனம் வழங்கியுள்ள அடிப்படை உரிமையை மீறியது என்று தீர்ப்பளித்தனர் . மேலும் உச்சநீதிமன்றம் ஆண்களுக்கு மட்டும் தண்டனை விதிக்கும் சட்டப்பிரிவை ரத்து செய்தது . இந்நிலையில் இந்த பழக்கைத் தொடர்ந்த ஜோசப் ஷைன் , தேற்காக இப்படி ஒரு வழக்கை தொடர்ந்தார் எனபது குறித்து லைவ்மிண்ட் இணையதளத்திற்கு பேட்டி அளித்துள்ளார் . அதில் தன்னுடன் பணியாற்றிய பெண் ஒருவர் கொடுத்த போலியான பாலியல் பலாத்கார வழக்கு காரணமாக , என்னுடைய நண்பர் தற்கொலை செய்துக்கொண்டார் என்றும் இது போன்ற பிரச்சனைகளில் இருந்து ஆண்களைக் காப்பாற்றவே உச்சநீதிமன்றத்தில் வழக்கு தொடர்ந்ததாக தெரிவித்தார் . பெண்கள் திருமணம் செய்துக்கொண்ட பின் விருப்பத்துடன் உறவில் ஈடுபடலாம் , ஆனால் ஆண்கள் மட்டுமே பாதிப்பை எதிர்க்கொள்வார்கள் இது போன்றவை ஆண்களை மட்டும் தனிமைப்படுத்துகிறது . அவரால் இதனை சமாளிக்க முடியாத நிலை ஏற்படலாம் என தெரிவித்த ஜோசப் ஷைன் ஒரு அடிப்படையான நடவடிக்கைதான் என்றும் , இதனால் மேலும் மாற்றங்களை உருவாக்க முடியும் என்றும் தெரிவித்தார் .


கேட்டது நீதி . . . கிடைத்தது சிறைஃ கந்தக பூமியில் வெந்து மீண்ட நாட்கள் என்ற தலைப்பில் தனது முகநூல் பக்கத்தில் தனக்கும் தங்களது கட்சியினருக்கும் நேர்ந்த கொடுமையை தனது முகநூல் பக்கத்தில் எழுதி வருகிறார் . இன்று குருவின் இன்றைய நிலைக்குக் காரணமான அன்றைய அடக்குமுறை ! என்ன என பதிவிட்டுள்ளார் . பாட்டாளி மக்கள் கட்சி மீது ஏவப்பட்டது திட்டமிட்ட அடக்குமுறை என்பதற்கு மிகச்சிறந்த உதாரணம் வன்னிய சங்கத் தலைவரும் , அப்போதைய பாட்டாளி மக்கள் கட்சியின் சட்டப்பேரவைக் கட்சித் தலைவருமான மாவீரன் குரு மீது அடுத்தடுத்து மேற்கொள்ளப்பட்ட தேசியப் பாதுகாப்பு சட்டத்தின்படியான கைது நடவடிக்கைகள் தான் . நீதிகேட்டு போராட்டம் நடத்தியதற்காக நான் சிறையில் வாடிய நாட்களை விட வன்னியர் சங்கத் தலைவர் குரு முதல் சாதாரண தொண்டன் வரை மொத்தம் 134 பாட்டாளி சொந்தங்கள் குண்டர் சட்டத்திலும் , தேசியப் பாதுகாப்புச் சட்டத்திலும் சிறையில் அடைக்கப்பட்டிருந்தது தான் என்னை மிகவும் வாட்டியது . இவர்களில் அதிகபட்சமாக ஜெ . குரு 219 நாட்கள் கொடூரமான முறையில் சிறையில் அடைக்கப்பட்டு கொடுமைக்குள்ளாக்கப்பட்டார் . அப்போது சிறையில் அவர் அனுபவித்தக் கொடுமைகள் தான் இப்போது அவரது நுரையீரலை மிகக்கடுமையாக பாதித்து மருத்துவமனையில் சேர்க்கும் நிலைக்கு ஆளாக்கியுள்ளன . விழுப்புரத்தில் தடையை மீறிப் போராட்டம் நடத்தியதற்காக நானும் , ஜி . கே . மணி உள்ளிட்ட நிர்வாகிகளும் கைது செய்யப்பட்டதை சரியான நடவடிக்கை என்று கூறுபவர்களால் கூட அதன்பின்னர் நடைபெற்ற கைது நடவடிக்கைகளை ஏற்றுக்கொள்ள முடியவில்லை . எந்தப் போராட்டத்திலும் பங்கேற்காமல் , சட்டப்பேரவைக் கூட்டத்தில் பங்கேற்பதற்காக சட்டப்பேரவை உறுப்பினர் விடுதியில் தங்கியிருந்த வன்னியர் சங்கத் தலைவர் ஜெ . குரு காரணமே கூறப்படாமல் , நான் கைது செய்யப்பட்ட நாளான 30.04.2013 அன்று காவல்துறையினரால் கைது செய்யப்பட்டார் . அப்பட்டமான பொய்யும் , அநீதியான கைதும் ! காஞ்சிபுரம் மாவட்டம் செங்கல்பட்டை அடுத்த தாழம்பூர் காவல்நிலைய எல்லைக்குட்பட்ட பனங்காட்டுப்பாக்கம் என்ற இடத்தில் கடந்த 03.09.2012 அன்று நடைபெற்ற கூட்டத்தில் பேசியது தொடர்பாக பதிவு செய்யப்பட்ட வழக்கில் கடந்த 30.04.2013 அன்று அவரை காவல்துறையினர் கைது செய்தனர் . இந்த வழக்கு தொடர்பான விவரங்கள் எதையும் குருவிடம் காவல்துறையினர் தெரிவிக்கவில்லை . ஆனால் , கடந்த 10.04.2013 அன்று இந்த வழக்கில் குற்றப் பத்திரிகை தாக்கல் செய்த காவல்துறையினர் , வழக்கு விவரங்கள் அவருக்கு தெரிவிக்கப்பட்டதாகவும் , அவர் தலைமறைவாகி விட்டதாகவும் நீதிமன்றத்தில் தெரிவித்தனர் . அதன் அடிப்படையில் பெறப்பட்ட பிடி ஆணையின்படி காவல்துறையினர் கைது செய்தனர் . பிடி ஆணை பிறப்பிக்கப்பட்ட பிறகும்கூட , குரு பல்வேறு நிகழ்ச்சிகளில் கலந்து கொண்டார் . பாட்டாளி மக்கள் கட்சியின் சட்டப்பேரவைக் கட்சித் தலைவர் என்ற முறையில் சட்டப் பேரவைக் கூட்டத்தில் பங்கேற்று உரையாற்றியுள்ளார் . பல்வேறு நிகழ்ச்சிகளில் அவர் பங்கேற்றபோது , அவருக்கு காவல்துறையினர் பாதுகாப்பு அளித்துள்ளனர் . ஆனால் , காவல்துறையினர் இவ்வளவையும் மறைத்துவிட்டு , அவர் தலைமறைவாகிவிட்டதாக பொய்யானத் தகவலை நீதிமன்றத்தில் தெரிவித்து , பிடி ஆணை பெற்று கைது செய்தனர் . பிணையைத் தடுக்க அடுத்தடுத்து கைது இந்த வழக்கில் அவர் பிணை பெற்று விடுதலையாகி விடக்கூடாது என்பதற்காக அடுத்தடுத்து மேலும் 4 வழக்குகளில் அவர் கைது செய்யப்பட்டார் . அவர் கைது செய்யப்பட்ட 5 வழக்குகளின் விவரம் வருமாறுஃ1 . வன்முறையைத் தூண்டும் வகையில் பேசியதாக தாழம்பூர் காவல்நிலையத்தில் தொடரப்பட்ட வழக்கு . 2 . 05 . 05 . 2012 அன்று மாமல்லபுரத்தில் நடைபெற்ற சித்திரை முழு நிலவு வன்னிய இளைஞர் பெருவிழாவில் வன்முறையைத் தூண்டும் வகையில் பேசியதாக மாமல்லபுரம் காவல்நிலையத்தில் தொடரப்பட்ட வழக்கு . 3 . 05 . 05 . 2012 அன்று மாமல்லபுரத்தில் நடைபெற்ற சித்திரை முழு நிலவு வன்னிய இளைஞர் பெருவிழாவில் அனுமதிக்கப்பட்ட நேரத்தைத் தாண்டி பேசியதாக மாமல்லபுரம் காவல்நிலையத்தில் தொடரப்பட்ட வழக்கு . 4 . 25 . 04 . 2013 அன்று மாமல்லபுரத்தில் நடைபெற்ற சித்திரை முழு நிலவு வன்னிய இளைஞர் பெருவிழாவில் அனுமதிக்கப்பட்ட நேரத்தைத் தாண்டி பேசியதாக மாமல்லபுரம் காவல்நிலையத்தில் தொடரப்பட்ட வழக்கு . 5 . கடலூர் மாவட்டம் திட்டக்குடியில் திருமண நிகழ்ச்சி ஒன்றில் வன்முறையைத் தூண்டும் வகையில் பேசியதாக திட்டக்குடி காவல்நிலையத்தில் தொடரப்பட்ட வழக்கு . இந்த வழக்குகளில் அடுத்தடுத்து கைது செய்யப்பட்ட குரு , ஒவ்வொரு வழக்காக பிணை பெற்று வந்த நிலையில் , அவரை முடக்கும் நோக்குடன் மே மாதம் 10 & ஆம் தேதி தேசியப் பாதுகாப்புச் சட்டத்தில் கைது செய்து தமிழக அரசு ஆணையிட்டது . 135 பேர் தடுப்புக்காவல் சட்டத்தில் கைது மாவீரன் குருவைத் தொடர்ந்து மாவட்ட , மாநில நிர்வாகிகள் என 34 பேர் தேசியப் பாதுகாப்புச் சட்டத்திலும் , 101 குண்டர் சட்டத்திலும் கைது செய்யப்பட்டு சிறைகளில் அடைக்கப்பட்டனர் . குண்டர் சட்டம் , தேசியப் பாதுகாப்புச் சட்டம் போன்ற தடுப்புக்காவல் சட்டங்களில் ஒருவரைக் கைது செய்வதற்குச் சில வரைமுறைகள் உள்ளன . அதன்படிதான் இச்சட்டத்தைப் பயன்படுத்த வேண்டும் . ஆனால் ஜெயலலிதாவோ இதைப்பற்றியெல்லாம் கவலைப்படாமல் சட்டத்தையும் விதிமுறைகளையும் காற்றில் பறக்கவிட்டுவிட்டு , தடுப்புக் காவல் சட்டங்களை விருப்பம்போல பயன்படுத்தினார் . தேசியப்பாதுகாப்பு சட்ட நடவடிக்கை ரத்து ஜெயலலிதாவின் இந்த நடவடிக்கையை எதிர்த்து தேசியப் பாதுகாப்புச் சட்டத்தின்கீழ் கைது செய்யப்பட்ட 34 பேரில் முதல்கட்டமாக 28 பேர் சார்பில் மத்திய உள்துறை அமைச்சகத்திடம் முறையீடு அளிக்கப்பட்டது . முறையீட்டு மனுக்களை ஆய்வு செய்த மத்திய உள்துறை அமைச்சகம் , தேசியப் பாதுகாப்புச் சட்டத்தின்கீழ் ஒருவரை கைது செய்யும்போது கடைபிடிக்க வேண்டிய 11 விதிமுறைகளில் ஒன்றுகூட பாட்டாளி மக்கள் கட்சியினர் விவகாரத்தில் பின்பற்றப்படவில்லை என்று கூறி , வன்னியர் சங்கத் தலைவர் ஜெ . குரு உள்ளிட்ட 20 பேர் மீதான தேசியப் பாதுகாப்புச் சட்ட நடவடிக்கையை ரத்து செய்து ஆணையிட்டது . தேசியப் பாதுகாப்புச் சட்டத்தின் 14 ( 1 ) பிரிவின் கீழ் இந்த நடவடிக்கையை மத்திய அரசு மேற்கொண்டது . மத்திய அரசை மதிக்காத ஜெயலலிதா தேசியப் பாதுகாப்பைப் பொறுத்தவரை , மத்திய அரசுதான் அதிகபட்ச அதிகாரம் கொண்டதா - கும் . இதுதொடர்பான விவகாரங்களில் மத்திய அரசு முடிவுதான் இறுதியானதாகும் . எனவே , மத்திய அரசின் உத்தரவை மதித்து ஜெ . குரு உள்ளிட்ட 20 பேரையும் ஜெயலலிதா விடுதலை செய்திருக்க வேண்டும் . ஆனால் , மத்திய அரசின் உத்தரவை மதிக்காத தமிழக அரசு ஜெ . குரு உள்ளிட்ட 14 பேரை தேசியப் பாதுகாப்புச் சட்டத்திலும் , இருவரை குண்டர் சட்டத்திலும் கைது செய்தது . மீதமுள்ள 4 பேர் மட்டுமே விடுதலை செய்யப்பட்டனர் . இரண்டாம் கட்டமாக 6 பேர் சார்பில் தாக்கல் செய்த மேல்முறையீட்டு மனுவையும் விசாரித்த மத்திய உள்துறை அமைச்சகம் , அவர்கள் மீதான தேசியப் பாதுகாப்புச் சட்டத்தையும் ரத்து செய்தது . ஆனால் , அதையும் மதிக்காத ஜெயலலிதா அவர்களை மீண்டும் தேசியப்பாதுகாப்புச் சட்டத்தில் கைது செய்தார் . தேசியப் பாதுகாப்புச் சட்டத்தின்கீழ் சிறையில் அடைக்கப்பட்ட பாட்டாளி மக்கள் கட்சியினரும் , வன்னிய சங்கத்தினரும் விடுதலையாகிவிடக் கூடாது என்பதுதான் ஜெயலலிதாவின் எண்ணம் ஆகும் . அதனால்தான் அவர் விளைவுகளைப் பற்றி கவலைப்படாமல் , மத்திய அரசை எதிர்க்கத் துணிந்தார் . இதுதான் ஜெயலலிதாவின் பழிவாங்கும் வெறியாகும் . உயர் நீதிமன்றம் கண்டனம் தேசியப் பாதுகாப்புச் சட்ட நடவடிக்கையை இரத்து செய்து மத்திய அரசு பிறப்பித்த உத்தரவை மதிக்காமல் , தங்கள் மீது இரண்டாவது முறையாக தேசியப் பாதுகாப்புச் சட்டப்படி நடவடிக்கை எடுக்கப்பட்டதை எதிர்த்து , காஞ்சிபுரம் மாவட்டத்தைச் சேர்ந்த பழனி , மாரி ஆகியோர் சார்பில் சென்னை உயர் நீதிமன்றத்தில் வழக்குத் தொடரப்பட்டது . இந்த வழக்கு நீதிபதிகள் தனபாலன் , சி . டி . செல்வம் ஆகியோர் அடங்கிய அமர்வின் முன் விசாரணைக்கு வந்தது . அப்போது , காஞ்சிபுரம் மாவட்ட ஆட்சியர் சித்திரசேனன் தாக்கல் செய்த பதில் மனுவில் , “பழனி , மாரி ஆகியோர் மீதான தேசியப் பாதுகாப்புச் சட்ட நடவடிக்கையை மத்திய உள்துறை அமைச்சகம் தன்னிச்சையாக இரத்து செய்துள்ளது . அவர்கள் இருவர் மீதான குற்றச்சாட்டுகள் குறித்து கள விசாரணை நடத்தாமலேயே இந்த நடவடிக்கை எடுக்கப்பட்டிருக்கிறது . எனவேதான் அவர்கள் இருவரையும் மீண்டும் தேசியப் பாதுகாப்புச் சட்டத்தில் கைது செய்ய உத்தரவிட்டேன்” என்று கூறியிருந்தார் . மத்திய அரசைவிட மாநில அரசு பெரிதா ? இதற்கு சென்னை உயர் நீதிமன்ற நீதிபதிகள் கடும் கண்டனம் தெரிவித்தனர் . “மாநில அரசைவிட , மத்திய அரசு அதிக அதிகாரம் கொண்டது ஆகும் . மாவட்ட ஆட்சியரான உங்களது உத்தரவை இரத்து செய்து மத்திய உள்துறை செயலாளர் ஆணையிட்டால் அதை நீங்கள் மதித்து நடக்க வேண்டும் . அவ்வாறு நடக்காமல் மத்திய அரசுக்கு சவால்விடும் வகையிலும் , கட்டளையிடும் வகையிலும் நடந்துகொள்வது முறையல்ல” என்று காஞ்சிபுரம் மாவட்ட ஆட்சியர் சித்திரசேனனை நீதிபதிகள் எச்சரித்தனர் . அதுமட்டுமின்றி , அடுத்த ஒரு வாரத்தில் இந்த வழக்கின் மீதான விசாரணையை நடத்தி முடித்த நீதிபதிகள் , பழனி , மாரி ஆகிய இருவரையும் விடுதலை செய்து தீர்ப்பளித்தனர் . சென்னை உயர்நீதிமன்றத்தால் கண்டிக்கப்பட்ட இவர் பின்னாளில் மணல் கொள்ளை ஊழலில் சிக்கி பணியிடை நீக்கம் செய்யப்பட்டார் என்பது குறிப்பிடத்தக்கது . குரு மீது மீண்டும் மீண்டும் வழக்கு தேசியப் பாதுகாப்பு சட்டத்தில் வன்னியர் சங்கத்தலைவர் ஜெ . குரு தேசியப் பாதுகாப்புச் சட்டத்தில் கைது செய்யப்பட்டது செல்லாது என மத்திய உள்துறை அமைச்சகம் அறிவித்த நிலையில் , அவர் மீது மீண்டும் தேசியப் பாதுகாப்புச் சட்டத்தை ஜெயலலிதா பாய்ச்சினார் . குருவுக்கு எதிராக மட்டும் மொத்தம் 4 முறை தேசியப் பாதுகாப்புச் சட்டம் பாய்ந்தது . இதனால் , மற்றவர்கள் விடுவிக்கப்பட்ட போதிலும் , குரு விடுதலையாக முடியாத சூழல் உருவானது . குருவின் விடுதலைக்கு எதிராக அ . தி . மு . க . அரசு பல்வேறு சதிகளை செய்தது . மருத்துவ சிகிச்சை மறுப்பு கைது செய்யப்பட்டு சென்னை புழல் சிறையில் அடைக்கப்பட்ட குருவு - க்கு அடிப்படை வசதிகள் மறுக்கப்பட்டன . கடுமையான உடல்நலக் குறைவு காரணமாக , அவரது கால்கள் மரத்துப்போயின . இதற்காக மருத்துவம் அளிக்கவேண்டும் என்று சிறை அதிகாரிகளிடம் முறையீடு அளிக்கப்பட்டது . ஆனால் , அவருக்கு மருத்துவம் வழங்க சிறை அதிகாரிகள் மறுத்துவிட்டனர் . பின்னர் , இதுதொடர்பாக சென்னை உயர்நீதிமன்றத்தில் முறையீடு செய்யப்பட்டது . அதை விசாரித்த உயர்நீதிமன்றம் குருவுக்கு மருத்துவ சிகிச்சை அளிக்கும்படி தமிழக அரசுக்கும் , சிறைத் துறைக்கும் ஆணையிட்டது . ஆனால் , இறுதிவரை குருவுக்கு மருத்துவம் அளிக்க சிறைத்துறை முன்வரவில்லை . மாறாக , அவரை காவல் நீட்டிப்பு என்ற பெயரில் சென்னையில் இருந்து திருக்கழுக்குன்றம் , அரியலூர் , திட்டக்குடி என பல்வேறு ஊர்களுக்கு அழைத்துச் சென்று காவல்துறையினர் கொடுமைப்படுத்தினர் . இதனால் குரு கடுமையான உடல்நலக் குறைவுக்கு ஆளானார் . மருத்துவ சிகிச்சை அளிக்க வேண்டும் என்று உயர்நீதிமன்றம் ஆணையிட்ட பிறகும் , அவருக்கு மருத்துவ சிகிச்சை அளிக்காமல் பல ஆயிரம் கிலோமீட்டர் தொலைவுக்கு அழைத்துச் சென்று அலைக்கழித்தது தான் மாவீரன் குருவின் உடல்நிலையை மிகக்கடுமையாக பாதித்தது . மாவீரன் குருவின் இன்றைய நிலைக்கு ஜெயலலிதாவின் அடக்குமுறையும் , பழிவாங்கலும் தான் காரணமாகும் . 219 நாட்களுக்குப் பிறகு குரு விடுதலை மத்திய அரசும் , உயர்நீதிமன்றம் கடுமையாக கண்டித்தாலும் திமிர்பிடித்த ஜெயலலிதா அரசு திருந்தவில்லை . பாட்டாளி மக்கள் கட்சியினர் மீது தொடர்ந்து அடக்குமுறைகளை கட்டவிழ்த்துவிட்டது . ஆனால் , அவற்றை முறியடித்து தடுப்புக்காவல் சட்டத்தில் கைது செய்யப்பட்ட 135 பேரில் மாவீரன் குரு தவிர மற்ற 134 பேருக்கு அடுத்த ஒரு சில மாதங்களில் விடுதலை பெறப்பட்டது . ஆனால் , மாவீரன் மீது அடுத்தடுத்து 4 முறை தேசியப்பாதுகாப்பு சட்டம் பாய்ந்ததால் அவரது விடுதலை மட்டும் சிறிது காலம் தாமதமானது . எனினும் , தமிழக அரசின் அடக்குமுறைகளை முறியடித்து , குரு மீதான தேசியப் பாதுகாப்புச் சட்ட நடவடிக்கை செல்லாது என்று 04.12.2013 அன்று சென்னை உயர்நீதிமன்றத்திடம் தீர்ப்பு பெற்றோம் . இதைத்தொடர்ந்து , 219 நாட்களுக்குப் பிறகு வன்னியர் சங்கத் தலைவர் குரு விடுதலையானார் . இந்த செய்திதான் என் இதயத்தை வாட்டிய வலியைப் போக்கியது . பாட்டாளிகள் மீதான மனித உரிமை மீறல் ! நாளை எழுதுகிறேன் .


இந்திய அணியின் நட்சத்திர வேகப்பந்து வீச்சாளர் பும்ரா , நோ பால் போடுவதை கட்டுப்படுத்த பயிற்சிகளை மேற்கொள்ள வேண்டும் என முன்னாள் வீரர் சுனில் கவாஸ்கர் அறிவுறுத்தியுள்ளார் . இந்திய அணியின் வேகப்பந்து வீச்சு , முன்னெப்போதும் இல்லாத அளவிற்கு தற்போது சிறந்து விளங்குகிறது . இந்திய அணி தற்போது சிறந்த வேகப்பந்து வீச்சு கலவையை கொண்டிருப்பதாக முன்னாள் வீரர்கள் பலர் கருத்து தெரிவித்துள்ளனர் . புவனேஷ்வர் குமார் , பும்ரா , ஷமி , இஷாந்த் , உமேஷ் யாதவ் என ஒவ்வொருவரும் ஒவ்வொரு வகையில் சிறந்தவர்கள் . இந்திய அணி தற்போதெல்லாம் எதிரணியின் சொந்த மண்ணிலேயே டெஸ்ட் கிரிக்கெட்டில் 20 விக்கெட்டுகளையும் வீழ்த்துகிறது . இந்நிலையில் , பும்ரா அடிக்கடி நோ பால் வீசுவது அணியை பாதிக்கிறது . இங்கிலாந்துக்கு எதிரான முதல் இரண்டு டெஸ்ட் போட்டிகளில் காயம் காரணமாக ஆடாத பும்ரா , மூன்றாவது போட்டியில் ஆடினார் . மூன்றாவது போட்டியில் களமிறங்கிய பும்ரா , அசத்தலாக பந்துவீசி 7 விக்கெட்டுகளை வீழ்த்தினார் . மூன்றாவது போட்டியின் இரண்டாவது இன்னிங்ஸில் பட்லர் - ஸ்டோக்ஸ் ஜோடியை பிரித்து பிரேக் கொடுத்தார் . இந்திய அணிக்கு சிம்ம சொப்பனமாக இருந்த அந்த ஜோடியை பிரித்த பும்ரா , அடுத்தடுத்து விக்கெட்டுகளை வீழ்த்தினார் . பும்ராவின் பந்தில் அடில் ரஷீத்தும் எல்பிடபிள்யூ ஆனார் . ஆனால் அது நோபாலாகிவிட்டதால் ரஷீத் தப்பித்தார் . அதனால் நான்காம் நாளே முடிய வேண்டிய போட்டி ஐந்தாம் நாளும் நீடித்தது . டெஸ்ட் போட்டிகளில் விக்கெட்டுகள் விழும் பந்து , நோபாலாகிவிட்டால் , அதற்கு மிகப்பெரிய விலை கொடுக்க வேண்டியிருக்கும் . நான்காவது டெஸ்ட் போட்டியிலும் பும்ரா இரண்டு நோபால்கள் வீசினார் . பும்ராவின் மூன்றாவது ஓவரிலேயே ரூட் அவுட்டாகியிருப்பார் . பும்ரா வீசிய பந்தில் ரூட்டின் கால் காப்பில் பட்டது . ஆனால் அந்த பந்து நோபால் . அதேபோல் இந்தமுறையும் அடில் ரஷீத்திற்கும் நோபால் போட்டு அப்படியொரு வாய்ப்பை கொடுத்தார் பும்ரா . இது அவருக்கு மட்டுமல்லாமல் ஒட்டுமொத்த அணிக்கே பாதிப்பாக அமைந்துவிடுகிறது . இதுதொடர்பாக கருத்து தெரிவித்துள்ள சுனில் கவாஸ்கர் , நோபால் வீசுவதை நிறுத்துவதற்கு பும்ரா பயிற்சிகளை மேற்கொள்ள வேண்டும் . இதை நிறுத்த கடுமையாக ஒர்க் அவுட் செய்ய வேண்டும் . அவர் வீசும் நோபால் அணிக்கு பெரும் பாதிப்பை ஏற்படுத்திவிடும் . வேகப்பந்து வீச்சாளருக்கு ரீபால் போடுவது என்பதே அவர்களை கலைப்படைய செய்துவிடும் என சுனில் கவாஸ்கர் தெரிவித்துள்ளார் .


மத்திய அரசு , குறிப்பாகப் பிரதமர் நரேந்திர மோடி அவர்கள் இப்படிப்பட்ட நாளொரு வேடம் பொழுதொருநடிப்பு என்ற கபட நாடகமாடும் செயல்களை ஊக்குவிப்பதைத் தவிர்த்து நாட்டு மக்கள் பிரச்சினைகளில் நாள்தோறும் கவனம் செலுத்துவது நல்லது என பிரதமர் மோடிக்கு கருணாநிதி கண்டனம் தெரிவித்துள்ளார் . மத்தியில் ஆளுங்கட்சியாக உள்ள பா . ஜ . , க . 2017இல் நடைபெற விருக்கின்ற சட்டப் பேரவைத் தேர்தலை மனதிலே கொண்டு , எந்த உத்தியையாவது கடைப்பிடித்து வெற்றி பெற வேண்டும் என்ற நோக்கில் , ஜனநாயகத்திற்கும் , அரசியல் சட்டத்திற்கும் எதிரான நடவடிக்கைகளில் ஈடுபட்டு வருகிறது . தமிழக விவசாயிகளுக்கு முறைப்படி நடுவர் மன்றத் தீர்ப்பின்படி நியாயமாகக் கொடுக்க வேண்டிய தண்ணீரைத் தர மறுத்து வரும் கர்நாடக அரசுக்கு எதிராகக் குரல் கொடுத்து அந்த அரசை நல்வழிப்படுத்துவதற்குப் பதிலாக , அந்த மாநிலத்தில் வரவிருக்கின்ற சட்டப் பேரவைத் தேர்தலில் எப்படியாவது வெற்றி பெற வேண்டும் என்ற அரசியல் நோக்கத்திற்காக உச்ச நீதி மன்றம் தீர்ப்பு கொடுத்த பிறகும் , காவிரி மேலாண்மை வாரியத்தை அமைத்திடத் திடீரென மறுத்து தமிழகத்திற்கு எதிராக காயை நகர்த்தி வருகிறது . அது போலவே வர விருக்கும் உத்தரப் பிரதேச மாநிலச் சட்டப் பேரவைத் தேர்தலில் வெற்றி பெறும் நோக்கத்தோடு , பாரதிய ஜனதா கட்சி , அயோத்தி ராமர் கோயில் பிரச்சினையை மீண்டும் கையில் எடுத்து உணர்ச்சிக் கொந்தளிப்பை உருவாக்கும் என்று தெரிவதாக ஏடுகளில் செய்தி வந்துள்ளது . உத்தரப் பிரதேச மாநிலத் தலைநகரான லக்னோவில் பிரதமர் நரேந்திர மோடி , அண்மையில் ராம் லீலா நிகழ்ச்சியிலே கலந்து கொண்டதில் இருந்து , ராமர் கோயில் விவகாரம் மீண்டும் தலை துhக்கும் என்று தெரிகிறது . கடந்த செவ்வாய்க்கிழமை லக்னோவில் நடைபெற்ற தசரா விழாவில் , இந்தியப் பிரதமர் நரேந்திர மோடி கலந்து கொண்டார் . அவர் தனது உரையின் தொடக்கத் திலும் , பேச்சை முடிக்கும்போதும் , “ஜெய் ஸ்ரீ ராம்” என “மதச் சார்பற்ற குடியரசு” என இந்திய அரசமைப்புச் சட்டத்திலே பொறிக்கப்பட்டுள்ளதைப் புறக்கணித்து முழக்கமிட்டார் . அத்துடன் நில்லாமல் அவர் , அந்த முழக்கம் ஒவ்வொரு வீட்டிற்கும் சென்றடையும் வகையில் உரக்கக் குரல் கொடுக்க வேண்டுமென்று கேட்டுக் கொண்டார் . மேலும் தனது உரையிலே ராமரின் சிறப்பு பற்றி யெல்லாம் எடுத்துரைத்தார் . அந்த விழாவில் பிரதமர் நரேந்திர மோடிக்கு , ராமரின் வில் அம்பு , அனுமனின் கதாயுதம் , மற்றும் விஷ்ணுவின் சின்னமான சுதர்சனச் சக்கரமும் நினைவுப் பரிசுகளாக அளிக்கப் பட்டுள்ளன . மொத்தத்தில் “இந்து சாம்ராஜ்யம்” என்ற கற்பனையில் அனைத்தும் அன்று நடந்தேறின . இவையெல்லாம் உத்தரப் பிரதேசத் தேர்தலை மனதிலே வைத்து , பிரதமர் நடத்திய அரசியல் தேர்தல் பிரச்சாரம் என்றே கருதப்படுகிறது . இன்னும் சொல்லவேண்டுமேயானால் , உத்தரப் பிரதேச மாநில பா . ஜ . க . நிர்வாகிகள் கூறும்போது , “உத்தரப் பிரதேசத் தேர்தலுக்காக இந்துத்துவா வகை அரசியல் பிரச்சாரத்தைத் துவக்கவே மோடி இங்கு வந்திருந்தார் . இதன் மூலம் பா . ஜ . க . வினருக்கு ஒரு சமிக்ஞை கொடுக்கப்பட்டு விட்டது” என்றனர் . இதைப் பற்றி , அந்த மாநிலக் காங்கிரஸ் கட்சியின் செய்தித் தொடர்பாளர் கூறுகையில் , “இது வரை ராமர் கோயில் என்பதை கலாச்சாரத்தின் வெளிப்பாடாகக் கூறி வந்தனர் . ஆனால் பொது மக்களின் முன் நம் நாட்டின் பிரதமரே ராமரை வழிபட்டதுடன் “ஜெய் ஸ்ரீ ராம்” என்று முழக்கமும் இடச் சொல்லியிருப்பது , சட்டப் பேரவைத் தேர்தலில் பா . ஜ . க . வின் செயல்பாடு எவ்வாறு இருக்கும் என்பதைக் காட்டும் விதத்தில் அமைந்துள்ளது” என்று கருத்து தெரிவித்துள்ளார் . லக்னோவில் பிரதமர் நரேந்திர மோடி அவர்களே ராம சரிதத்தை வெளிப்படையாகப் பிரகடனம் செய்ததின் தொடர்ச்சியாக , உத்தரப் பிரதேச மாநிலம் , அயோத்தியில் ராமாயண அருங்காட்சி யகம் அமைக்க மத்திய அரசு திட்டமிட்டுள்ளது . இதற்காக 25 ஏக்கர் நிலமும் கண்டறியப்பட்டுள்ளது . மத்திய அரசின் வட்டாரங்கள் இதுபற்றி தெரிவிக்கும் போது , “அயோத்தியில் சர்ச்சைக்குரிய ராம ஜென்ம பூமி , பாபர் மசூதி அமைந்துள்ள இடத்தில் இருந்து 15 கிலோ மீட்டர் தொலைவிலே ராமாயண அருங்காட்சியகம் ஒன்றை அமைப்பதற்காக 25 ஏக்கர் நிலம் தேர்வு செய்யப் பட்டுள்ளது . மத்திய சுற்றுலாத் துறை அமைச்சர் அங்கே சென்று அந்த இடத்தைப் பார்வையிடுவார் என்றும் ராமாயண ஆலோசனை வாரிய உறுப்பினர்களுடன் அவர் கலந்தாலோசனை செய்வார் என்றும் தெரியவருகிறது . உத்தரப் பிரதேச மாநிலத்தில் அயோத்தியில் சர்வ தேச ராமாயண மாநாட்டை நடத்துவது தொடர்பாகவும் அமைச்சர்மகேஷ் சர்மா ஆலோசனை செய்துள்ளார்” என்று தெரிவித்துள்ளனர் . உத்தரப் பிரதேசத்தில் அடுத்த ஆண்டு சட்டப் பேரவைத் தேர்தல் நடைபெறவுள்ள நிலையில் , மத ரீதியாக மத உணர்வுகளைத் துhண்டிவிட்டு , அங்கே இந்துக்களின் வாக்குகளைப் பா . ஜ . க . வுக்கு ஆதரவாகப் பெறுவதற்காக பா . ஜ . க . தலைமையிலான மத்திய அரசு இப்படிப்பட்ட காரியங்களில் இறங்கியிருப்பது கடுமையான கண்டனத்திற்குரியதாகும் . மத்திய அரசு , குறிப்பாகப் பிரதமர் நரேந்திர மோடி அவர்கள் இப்படிப்பட்ட நாளொரு வேடம் பொழுதொருநடிப்பு என்ற கபட நாடகமாடும் செயல்களை ஊக்குவிப்பதைத் தவிர்த்து நாட்டு மக்கள் பிரச்சினைகளில் நாள்தோறும் கவனம் செலுத்துவது நல்லது


இந்தியை தமிழகத்துக்குள் திணிக்கும் முயற்சியை பாஜக அரசு கைவிட வேண்டும் என்றும் , இந்தியை எதிர்ப்பது கோபத்தால் அல்ல , தமிழ் மீது இருக்கும் அளவற்ற காதலால்தான் என்றும் திமுக செயல் தலைவர் மு . க . ஸ்டாலின் தெரிவித்துள்ளார் . திராவிடர் கழகம் சார்பில் இந்தி–சமஸ்கிருத திணிப்பு எதிர்ப்பு மாநாடு சென்னை வேப்பேரியில் உள்ள பெரியார் திடலில் நடைபெற்றது . இதில் பங்கேற்றுப் பேசிய , மு . க . ஸ்டாலின் , 1968–ம் ஆண்டு ஜனவரி 23–ந் தேதியை தமிழினம் ஒருபோதும் மறக்காது . அன்றைய தினம் இந்தி எதிர்ப்பு போராட்டம் நடைபெற்று , வெற்றி பெற்றது . தமிழகத்தில் மும்மொழி கொள்கைக்கு விடை கொடுத்து , இரு மொழி கொள்கை தொடங்கப்பட்டது . இந்தி எதிர்ப்பு போராட்டம் வெற்றி பெற்ற பொன் விழா ஆண்டு கொண்டாட்டத்தின் , தொடக்க நிகழ்வாக இந்த மாநாடு அமைந்திருக்கிறது என தெரிவித்தார் . தற்போதும் , இந்தியை எதிர்ப்பது கோபத்தால் அல்ல என்றும் தமிழ் மீது உள்ள அளவற்ற காதலால் தான் என்று தெரிவித்தார் . என் மொழியில் வளரவிடுங்கள் , என் மொழியிலேயே படிக்கவிடுங்கள் என்பதற்காகத்தான் போராடுகிறோம் . தமிழ் மொழிக்காக திராவிட இயக்கத்தின் போராட்டம் உணர்வு மிக்கது என்றும் ஸ்டாலின் தெரிவித்தார் . . தமிழ் மொழிக்கான போராட்டத்தில் இருந்து தி . மு . க . , திராவிட இயக்கங்கள் ஒருபோதும் பின்வாங்காது . மத்தியில் பாஜக ஆட்சிக்கு வந்த பின்னர் இந்தி திணிப்பு தீவிரமாக இருக்கிறது என்று அவர் குறிப்பிட்டார் . புதிதாக வெளியிடப்பட்ட ரூபாய் நோட்டுகளில் தேவநாகரி எழுத்து அச்சடிக்கும் கொடுமை , நாடாளுமன்றத்தில் இந்தியில் உரை , சி . பி . எஸ் . இ . , கேந்திரிய வித்யாலயா பள்ளிகளில் 10–ம் வகுப்பு வரை இந்தி கட்டாய பாடம் , சென்னை மெட்ரோ ரெயில் நிலையத்தில் இந்திக்கு முன்னுரிமை என இந்தி திணிப்பு கொடுமை தொடர்ந்து நடைபெற்று வருவதாக ஸ்டாலின் கூறினார் . இத்தகைய கொடுமைக்கு தமிழகத்தில் உள்ள குதிரை பேர ஆட்சி துணை போவதாகவும் , மீண்டும் ஒரு எதிர்ப்பு போருக்கு தமிழகம் தயாராக வேண்டிய சூழ்நிலை ஏற்பட்டுள்ளதாகவும் ஸ்டாலின் தெரிவித்தார் .


சென்னை வந்துள்ள , தெலங்கான முதலமைச்சர் சந்திரசேகர ராவ் , திமுக தலைவர் கருணாநிதியை சந்தித்து அவரது உடல் நலம் குறித்து விசாரித்தார் . மேலும் 3 - வது அணி பற்றி திமுக செயல் தலைவர் மு . க . ஸ்டாலினுடன் அவர் ஆலோசனை நடத்தி வருகிறார் . தெலுங்கானா ராஷ்டிர சமிதி கட்சியின் தலைவரும் , முதலமைச்சருமான சந்திரசேகர ராவ் ; பா . ஜனதா , காங்கிரஸ் கட்சிகள் அல்லாத கூட்டாட்சி முன்னணி என்னும் மூன்றாவது அணியை தேசிய அளவில் அமைப்பதற்கான முயற்சிகளை மேற்கொண்டு வருகிறார் . தேசிய அளவில் மூன்றாவது அணி அமைப்பது குறித்து , மேற்கு வங்க முதலமைச்சர் மம்தா பானர்ஜி , மதச்சார்பற்ற ஜனதா தளம் தலைவரும் , முன்னாள் பிரதமருமான தேவேகவுடா ஆகியோரை சந்தித்து பேசினார் . இந்த நிலையில் , தமிழகத்தில் பிரதான எதிர்கட்சியாக உள்ள திமுகவின் ஆதரவைப் பெறுவதற்கு , இன்று மதியம் சந்திரசேகரராவ் சென்னை வந்தார் . சென்னை வந்த அவர் , கோபாலபுரத்தில் உள்ள திமுக தலைவர் கருணாநிதி வீட்டுக்குச் சென்று அவரது உடல்நலம் குறித்து விசாரித்தார் . இதனைத் தொடர்ந்து , திமுக செயல் தலைவர் மு . க . ஸ்டாலினை அவரது இல்லத்தில் சந்தித்து பேசினார் . அப்போது , திமுக முதன்மை செயலாளர் துரைமுருகன் உள்ளிட்டோர் இடம் பெற்றுள்ளனர் . தமிழகம் வந்துள்ள , சந்திரசேகரராவ் , நாளை மக்கள் நீதி மய்யம் கட்சியின் தலைவர் கமல் ஹாசனையும் சந்தித்து பேச உள்ளதாக கூறப்படுகிறது .


பதினாறாவது உலக தடகள சாம்பியன்ஷிப் போட்டியின் பதக்கப் பட்டியலில் அமெரிக்கா முதலிடத்தையும் , கென்யா இரண்டாம் இடத்தையும் , தென் ஆப்பிரிக்கா மூன்றாம் இடத்தையும் பிடித்தன . பதினாறாவது உலக தடகள சாம்பியன்ஷிப் போட்டி இலண்டனில் நடைபெற்று வந்தது . கடந்த 10 நாள்களாக நடைப்பெற்ற இந்தப் போட்டி ஞாயிற்றுக்கிழமை நள்ளிரவோடு முடிவுக்கு வந்தது . இதன் பதக்கப் பட்டியலில் அமெரிக்கா 10 தங்கங்கள் , 11 வெள்ளிகள் , 9 வெண்கலங்கள் என மொத்தம் 30 பதக்கங்களுடன் முதலிடத்தைப் பிடித்தது . கென்யா 5 தங்கங்கள் , 2 வெள்ளிகள் , 4 வெண்கலங்கள் என மொத்தம் 11 பதக்கங்களுடன் 2 - வது இடத்தைப் பிடித்தது . தென் ஆப்பிரிக்கா 3 தங்கங்கள் , ஒரு வெள்ளி , 2 வெண்கலங்கள் என 6 பதக்கங்களுடன் 3 - வது இடத்தையும் பிடித்தது . சீனா 2 தங்கங்கள் , 3 வெள்ளிகள் , 2 வெண்கலங்கள் என 7 பதக்கங்களுடன் 5 - வது இடத்தைப் பிடித்தது . போட்டியை நடத்திய பிரிட்டன் 2 தங்கங்கள் , 3 வெள்ளிகள் , ஒரு வெண்கலத்துடன் 6 - வது இடத்தையே பிடித்தது . இந்த முறை 38 நாடுகள் பதக்கப் பட்டியலில் இடம்பிடித்தன . ஆனால் இந்திய அணி வழக்கம்போல் இந்த முறையும் பதக்கமின்றி வெறுங்கையோடு நாடு திரும்பியது என்பது கொசுறு தகவல் .


சர்ச்சை நடிகை ஸ்ரீ ரெட்டி லைவ் வீடியோ . . . ! அதிரும் சினித்துரை . . ! சர்ச்சை நடிகையான ஸ்ரீ ரெட்டி தற்போது பேஸ்புக் லைவ் வந்துள்ளார் . . . தெலுங்கு திரைப்பட நடிகையான ஸ்ரீ ரெட்டி ஒரு நடிகையாக மக்கள் மத்தியில் பிரபலம் அடைந்ததை விட , படுக்கையை பகிர அழைக்கிறார்கள் என ஒவ்வொருவரின் முகத்தை ஆதாரத்தோடு நிரூபித்து வரும் வகையில் தற்போது அனைவராலும் அறியப்பட்டவர் என்பது தான் உண்மை . . நேற்று நடிகர் ஸ்ரீகாந்த் , நேற்று முன்தினம் இயக்குனர் முருகதாஸ் , இன்று நடிகரும் நடன இயக்குனருமான லாரன்ஸ் என தமிழ் நடிகர்கள் மற்றும் இயக்குனர்களின் பட்டியல் நீளும் நிலையில் உள்ளது அவருடைய ஒவ்வொரு பதிவும் . . இந்நிலையில் நடிகர் ஸ்ரீ ரெட்டி , தனதுபேஸ்புக் பக்கத்தில் லைவ் வந்து உள்ளார் . . . . அதற்கான தலைப்பாக " நான் அழகாக இல்லையா . . ? ஒரு சிலர் என்னை அழகு இல்லை என சொல்கிறார்கள் . . இதனால் எனக்கு மிகவும் மன அழுத்தம் உள்ளது என தெரிவித்து உள்ளார் இதெல்லாம் ஒரு பக்கம் இருக்க , சுமார் 2 நிமிடத்திற்கு மேலாக பேஸ்புக் லைவில் வந்துள்ளார் ஸ்ரீ ரெட்டி . ஆனால் அவர் பேசுவது சரியான ஒலியுடன் இல்லை . அவருடைய லைவ் வீடியோவை பார்த்தவர்கள் அவருக்கு ஆதரவும் ஒரு சிலர் எதிர்ப்பும் தெரிவித்து வருகின்றனர் .


ஆகஸ்ட் 13,1963 அன்று பிறந்த நடிகை ஸ்ரீதேவியின் இயற்பெயர் ஸ்ரீ அம்மா யங்கார் அய்யப்பன் . நான்கு வயதில் நடிக்க ஆரம்பித்த ஸ்ரீதேவி நடித்த முதல் திரைப்படம் " துணைவன் " . சிறந்த நடிகைக்கான பிலிம்ஃபேர் விருதினை ஐந்து முறை பெற்றுள்ளார் ஸ்ரீதேவி . ஸ்ரீதேவி நடிகையாக அறிமுகமான இந்தி திரைப்படம் " சொல்வ சவான் " 2013 ம் ஆண்டு இந்திய அரசின் உயரிய விருதான " பத்மஸ்ரீ " விருது நடிகை ஸ்ரீதேவிக்கு வழங்கப்பட்டது . நடிகை ஸ்ரீதேவி , ஸ்டிபன் ஸ்பீல்பெர்க்கின் " ஜுராசிக் பார்க் " திரைப்படத்தில் நடிப்பதற்காக ஒப்புதல் செய்யப்பட்டார் . ஆனால் , இந்தியில் மிகவும் பிஸியாக இருந்ததால் அந்த வாய்ப்பினை வேண்டாமென்று கூறிவிட்டார் . முதன்முறையாக இந்தியில் அறிமுகமான போது இந்தியில் பேசுவதற்கு மிகவும் சிரமப்பட்டார் ஸ்ரீதேவி . நாஸ் , ரேகா இருவரும் தான் ஸ்ரீதேவிக்கு டப்பிங் பேசியுள்ளனர் . ஸ்ரீதேவி முதன்முறையாக டப்பிங் பேசி நடித்த இந்தி திரைப்படம் " சாந்தினி "


பிரபலமாக உள்ள நடிகர்களுக்கு எல்லாம் தெரியும் என்று பொதுமக்கள் நம்பக் கூடாது என்றும் அப்படி நம்புவது தவறு என்றும் நடிகர் சத்தியராஜ் கூறியுள்ளார் . நடிகர்கள் ரஜினிகாந்த் , கமல் ஹாசன் ஆகிய இருவரும் அரசியலுக்கு வருவதாக கூறி வருகின்றனர் . இதனால் அரசியல் அரங்கில் நாளுக்குநாள் பரபரப்பான தகவல்கள் வந்த வண்ணம் இருக்கின்றன . கமல் வருகிற 21 ஆம் தேதி நாளை நமதே என்ற கோஷத்துடன் அரசியலைத் தொடங்க உள்ளார் . ரஜினியும் , நிர்வாகிகளை நியமித்து வருகிறார் . இந்த நிலையில் திராவிட இயக்க தமிழர் பேரவையின் சமூக நீதி பாதுகாப்பு மாநாட்டின் நிறைவு விழா சென்னை சைதாப்பேட்டையில் நடைபெற்றது . இந்த கூட்டத்தில் , திமுக செயல் தலைவர் மு . க . ஸ்டாலின் , நடிகர் சத்யராஜ் உள்ளிட்ட பலர் கலந்து கொண்டனர் . அப்போது பேசிய நடிகர் சத்யராஜ் , நடிகர்கள் அரசியலுக்கு வருவது அன்றாட செய்திகளாகி வருகிறது . நடிகர்களுக்கு ஒரு பிரச்சனையும் இல்லை . தேவைக்கு அதிகமாகவே சம்பாதித்து இருக்கிறார்கள் . ஏன் நானே 3 தலைமுறைக்கு சொத்து சேர்த்து வைத்திருக்கிறேன் . பிரபல நடிகர்கள் என்பதால் எல்லாம் தெரிந்தவர்கள் என்று அவர்களை ஒருபோதும் நம்பி விடாதீர்கள் . அவ்வாறு நினைப்பது தவறு என்றார் . நடிகர்கள் அரசியலில் தோற்றால் அதுபெரிய தோல்வியெல்லாம் இல்லை . வெற்றி பெற்றால் உங்கள் நிலைமை என்னவாகும் என்பதை யோசியுங்கள் . எனவே நடிகர்கள் அரசியலில் தோற்க வேண்டும் . பெரியார் கருத்தை அப்படியே ஏற்க வேண்டிய அவசியம் இல்லை . பிடிக்கவில்லை என்றால் பெரியார் கருத்தை ஏற்க வேண்டாம் என்று அவர் கூறினார் .


வேதாரண்யம் அடுத்த ஆதனூர் கிராமத்தில் இன்று மேம்படுத்தப்பட்ட துணை சுகாதார மையம் மற்றும் நலவாழ்வு மையம் திறப்பு விழா இன்று நடைபெற்றது . இதனை மத்திய மந்திரி பொன் . ராதாகிருஷ்ணன் திறந்து வைத்தார் . இந்த விழாவுக்காக அமைக்கப்பட்டிருந்த மேடைக்கு அவர் அழைத்து செல்லப்பட்டார் . ஆனால் அங்கு பொதுமக்கள் எண்ணிக்கை குறைவாக இருப்பதை கண்ட அமைச்சர் மேடையில் ஏறாமல் பார்வையாளர் வரிசையில் அரசு அதிகாரிகளோடு அமர்ந்து கொண்டார் . அப்போது அரசு விழாவிற்கு பொதுமக்களை அழைக்காமல் விழா நடத்துவது குறித்து அதிகாரிகளிடம் கூறி வேதனைப்பட்டார் . பிறகு அதிகாரிகளிடம் விழாவிற்கு பொதுமக்கள் வந்தால் பேசுகிறேன் . இல்லை என்றால் உடனே கிளம்பி விடுவேன் என்று கடுமையாக கூறிவிட்டார் . இதையடுத்து அரசு அதிகாரிகள் , கிராமத்திற்கு சென்று மக்களை திரட்டி வர நடவடிக்கை எடுத்தனர் . வேன் , கார்களில் சென்று கிராம மக்கள் திரட் வந்தனர் . காலை 11 மணிக்கு சுகாதார மையம் திறப்பு விழாவுக்கு வந்த மத்திய அமைச்சர் தொடர்ந்து பொதுமக்கள் வருகைக்காக மேடை ஏறாமல் பார்வையாளர்கள் வரிசையில் சுமார் 2 மணி நேரத்திற்கு மேலாக காத்திருந்தால் பெரும் பரபரப்பு ஏற்பட்டது . இதையடுத்து அதிகாரிகள் , 100 - க்கும் மேற்பட்ட கிராம மக்களை அழைத்து வந்தனர் . இதையடுத்து சமரசமான அமைச்சர் பொன் . ராதாகிருஷ்ணன் மதியம் 1 மணிக்கு மேடையில் ஏறி பேசிவிட்டு சென்றார் .


பலத்த எதிர்பார்ப்புக்கிடையே தொடங்கிய நடிகர் சங்க பொதுக்குழு கூட்டம் பிசுபிசுத்து போனது . நடிகர் சங்க நிர்வாகிகளே பலரும் புறக்கணித்தனர் . பாதுகாப்பு காரணங்களால் இளம் நடிகர் , நடிகைகளும் வராததால் கூட்டம் குறைவான ஆட்களை வைத்து நடத்தப்பட்டது . நடிகர் சங்கத்தை கைப்பற்றிய பாண்டவர் அணி அதன் பின்னர் நடத்திய நிகழ்வுகளுக்கு பரபரப்புக்கு பஞ்சம் இல்லை என்றாலும் வேலை எதுவும் நடக்கவில்லை என்பதே நடைமுறை என பலரும் குற்றம் சாட்டினர் . நடிகர் சங்கத்தை கட்டுவோம் என டிஜிட்டல் பிளான் எல்லாம் போட்டவர்கள் பின்னர் அதற்காக நடத்திய கிரிக்கெட் மேட்சும் அதன் பின்னர் வந்த வெள்ள பாதிப்பை கண்டுகொள்ளாமல் விட்ட அலட்சிய போக்கும் பொதுமக்கள் மத்தியில் இமேஜை இறக்கியது . கிரிக்கெட் மேட்ச் நடத்தியதில் ஊழல் நடந்ததாக வராகி என்பவர் பல புகார் அளித்தார் . நடிகர் சங்கத்தினர் கணக்கு இருக்கிறது என்று கூறிய போதிலும் எந்த கணக்கையும் காண்பிக்கவில்லை . தற்போது புகார் காவல் நிலையத்தில் உள்ளது . பழைய நிர்வாகிகளை ஓரங்கட்டுவதிலும் , அவர்களை பழிவாங்குவதிலுமே விஷால் குரூப் நேரத்தை செலவிடுவதாக நிர்வாகிகள் மத்தியிலேயே அதிருப்தி எழுந்தது . விஷால் தாந்தோன்றித்தனமாக நடக்கிறார் , அவருக்கு கார்த்தி துணை போகிறார் இவர்கள் வைத்தது தான் சட்டம் என்று நடிகர் சங்க நிர்வாகிகள் , நாசர் , பொன் வண்ணன் மற்றும் ரித்தீஷ் போன்றோர்கள் இடையே மனக்கசப்பு ஏற்பட்டுள்ளது . இதில் ரித்தீஷ் பகீரங்கமாக விலகியே செயல்படுகிறார் . நடிகர் சங்கம் பொதுவான அமைப்பு அதில் திமுக , அதிமுக பாகுபாடு காட்டவேண்டாம் என நாசர் தரப்பு கூற விஷால் தரப்பு அதை காதிலேயே போட்டுகொள்ளவில்லை . திமுக தலைவர் கருணாநிதியும் , அதிமுக பொதுச்செயலாளர் ஜெயலலிதாவும் கலையுலகிலிருந்து அரசியலில் சாதித்தவர்கள் பொறுப்பில் இருப்பவர்கள் ஆனால் இதில் ஒரு சாரர் பக்கம் சாய்வது சரியல்ல எனபது நாசர் தரப்பு வாதம் . இதை விஷால் கார்த்தி தரப்பு ஏற்றுகொள்ளவில்லையாம் . விளைவு நாசர் பொம்மையாக வேடிக்கை பார்க்கிறார் . விஷால் உதயநிதி ஸ்டாலின் , கார்த்தி மூவரும் இணைந்து நடிகர் சங்கத்தை ஆட்டுவிப்பதாக குற்றச்சாட்டு எழுந்துள்ளது . இதனால் பொதுவான ஒரு இளம் பட்டாலம் வரும் என ஆர்வமாக நடிகர் சங்க தேர்தலில் களம் இறங்கிய இளம் நடிகர் நடிகைகள் பட்டாளம் நமக்கெதற்கு அரசியல் என ஓடி ஒதுங்கி விட்டனர் . நடிகர் சங்க நிர்வாகிகளுக்குள்ளேயே மோதல் ஏற்பட்டுள்ளது கொஞ்சம் கொஞ்சமாக வெடித்து வெளியே வருகிறது . இது என்று பெரிதாக வெளியே வருமோ என தெரியாது என நடிகர் சங்க நிர்வாகி ஒருவர் தெரிவித்தார் . மறுபுறம் விஷால் தயாரிப்பாளர் சங்கத்துடன் மோதலை ஆரம்பித்து வைத்தது நடிகர் சங்கத்துக்கு பிரச்சனையை கொண்டு வரும் என அனைவரும் நினைக்கின்றனர் . இதனால் நடிகர் சங்கத்தின் பிரச்சனையா எனபெரும்பாலானோர் அலறி அடித்து ஓடுகின்றனர் . எம்ஜிஆரும் , சிவாஜியும் , விஜயகாந்தும் இன்னும் பல முன்னணியினர் தலைமை தாங்கி பெருமை சேர்த்த நடிகர் சங்கத்துக்கு இப்படி ஒரு நிலையா என மூத்த கலைஞர்கள் மனம் வெதும்பும் நிலையும் ஏற்பட்டுள்ளது .


கடந்த 2014 ஆம் ஆண்டு அழகிரி திமுகவில் இருந்து நீக்கப்பட்டார் . தொடர்ந்து அவர் பலமுறை முயன்றும் மீண்டும் திமுகவில் சேர முடியவில்லை . கருணாநிதி மறைந்த பிறகும் அவரை திமுகவில் சேர்த்துக் கொள்ள ஸ்டாலின் முன்வரவில்லை . இதையடுத்து அவர் திமுகவுக்கு எதிராக சென்னையில் தனது ஆதரவாளர்களுடன் பேரணி ஒன்றை நடத்தினார் . ஆனால் அதில் அவர் எதிர்பார்த்த அளவு கூட்டம் வரவில்லை . இதையடுத்து அவர் தனி அணியாக செயல்படப் போவதாக தகவல் வெளியானது . இந்நிலையில் நேற்று அழகிரி , திருவாரூர் தொகுதியில் சுற்றுப் பயணம் மேற்கொண்டார் . பொதுக் கூட்டத்திலும் கலந்து கொண்டார் . அப்போது பேசிய மு . க . அழகிரி , திருவாரூர் சட்டசபை இடைத் தேர்தலில் , நான் போட்டியிட வேண்டும் என , பலர் கூறி வருவதாக தெரிவித்தார் . கருணாநிதியுடன் , 2011ல் , தேர்தல் பிரசாரத்தின் போது , திருவாரூருக்கு வந்தேன் . தந்தை இறந்த பின் , தற்போது தான் வந்திருக்கிறேன் . திருவாரூர் இடைத்தேர்தலில் , நான் போட்டியிட வேண்டும் என , பலர் கூறி வருகின்றனர் ; சிலர் , அன்பு கட்டளை இடுகின்றனர் . அவர்களிடம் , தேர்தல் வந்தால் பார்த்துக் கொள்வோம் என , கூறியுள்ளேன் . ஏனெனில் , இடைத்தேர்தலே வேண்டாம் என , மேலிடத்துக்கு , சிலர் கூறி வருவதாக தகவல்கள் வருகின்றன . இடைத்தேர்தல் நடந்து , நான் போட்டியிட்டால் , தேர்தல் ஆணையம் நிர்ணயித்துள்ள தொகையை கூட செலவு செய்யாமல் , நான் வெற்றி பெற வாய்ப்பு உள்ளது . இடைத்தேர்தலில் ஓட்டு கேட்பேனோ , இல்லையோ ; எனக்கு இழைக்கப்பட்ட அநீதிக்கு , மக்களிடம் நியாயம் கேட்பேன் . என குறிப்பிட்டார் . தனி கட்சி தொடங்கும் எண்ணமில்லை என்றும் . கருணாநிதி வழியை பின்பற்றி , எதிர்காலத்தில் நடப்போம் என்றும் கூறிய அழகிரி , ரஜினி , பாஜக , மற்றும் என்னை இணைத்து வரும் அரசியல் தொடர்பான செய்திகள் எல்லாம் வெறும் வதந்திகள் என்றார் . . ஸ்டாலினை தலைவராக ஏற்றுக்கொள்ள தயார் என , பல முறை கூறிவிட்டேன் . அவர் களிடம் இருந்து , எந்த பதிலும் இல்லை . தமிழகத்தில் அரசியலும் சரியில்லை ; ஆட்சியும் சரியில்லை என அழகிரி குற்றம்சாட்டினார் .


சென்னை அணி 65 - 22 என்ற புள்ளிகள் கணக்கில் வென்று கோவை அணியை துவம்சம் செய்தது . தமிழக பல்கலைக்கழகங்களுக்கு இடையிலான கபடி போட்டி திருநெல்வேலியில் வியாழக்கிழமை தொடங்கியது . தமிழ்நாடு விளையாட்டு மேம்பாட்டு ஆணையம் , மனோன்மணீயம் சுந்தரனார் பல்கலைக்கழகம் ஆகியவை சார்பில் தமிழக பல்கலைக்கழகங்களுக்கு இடையிலான கபடிப் போட்டி திருநெல்வேலி அபிசேகப்பட்டியில் உள்ள பல்கலைக்கழக மைதானத்தில் வியாழக்கிழமை தொடங்கியது . மாவட்ட காவல் கண்காணிப்பாளர் வி . விக்ரமன் போட்டிகளைத் தொடங்கி வைத்தார் . பல்கலைக்கழக துணைவேந்தர் கி . பாஸ்கர் தலைமை வகித்தார் . பதிவாளர் அ . ஜான் டி பிரிட்டோ போட்டி அட்டவணையை வெளியிட்டார் . இந்தப் போட்டியில் மகளிர் பிரிவில் 12 அணிகளும் , ஆடவர் பிரிவில் 16 அணிகளும் பங்கேற்றுள்ளன . ஆடவர் பிரிவு முதல் போட்டியில் சென்னை பல்கலைக்கழக அணியும் , கோவை கற்பகம் பல்கலைக்கழக அணியும் மோதின . இதில் சென்னை அணி 65 - 22 என்ற புள்ளிகள் கணக்கில் வென்றது . மகளிர் பிரிவு முதல் போட்டியில் தமிழ்நாடு விளையாட்டு பல்கலைக்கழக அணி 34 - 19 என்ற புள்ளிகள் கணக்கில் அண்ணாமலைப் பல்கலைக்கழக அணியை வீழ்த்தியது . முதல் நாளில் மொத்தம் 8 போட்டிகள் மின்னொளியில் நடத்தப்பட்டன . போட்டியின் நிறைவு விழா வெள்ளிக்கிழமை ( இன்று ) நடைபெற உள்ளது . போட்டிகளில் சிறப்பிடம் பெறும் அணிகளுக்கு மாவட்ட ஆட்சியர் மு . கருணாகரன் பரிசு மற்றும் சான்றிதழ்களை வழங்க உள்ளார் .


மும்பை , பத்து அணிகள் பங்கேற்றுள்ள பார்வையற்றோருக்கான 20 ஓவர் உலக கோப்பை கிரிக்கெட் போட்டி இந்தியாவில் நடந்து வருகிறது . இதில் மும்பையில் நேற்று நடந்த லீக் ஆட்டம் ஒன்றில் இந்தியா - தென்ஆப்பிரிக்கா அணிகள் சந்தித்தன . முதலில் ஆடிய தென்ஆப்பிரிக்க அணி 20 ஓவர்களில் 8 விக்கெட் இழப்புக்கு 157 ஒட்டங்கள் குவித்தது . அதிகபட்சமாக டேவிட் லான்ட்ரே ஆட்டம் இழக்காமல் 42 ஓட்டங்கள் எடுத்தார் . பின்னர் ஆடிய இந்திய அணி 13.5 ஓவர்களில் ஒரு விக்கெட் இழப்புக்கு 158 ஓட்டங்கள் எடுத்து 9 விக்கெட் வித்தியாசத்தில் தென் ஆப்பிரிக்காவை வீழ்த்தியது . இந்திய அணியில் துர்கா ராவ் 19 ஓட்டங்களில் ஆட்டம் இழந்தார் . ஜாபர் இக்பால் 54 ஓட்டங்களுடனும் , முகமது பர்ஹான் 59 ஓட்டங்களுடனும் களத்தில் இருந்தனர் . ஐந்தாவது ஆட்டத்தில் ஆடிய இந்திய அணி பெற்ற 4 - வது வெற்றி இதுவாகும் . பாகிஸ்தானிடம் மட்டும் தோல்வி கண்டு இருந்தது . அடுத்த லீக் ஆட்டத்தில் இந்திய அணி , இன்று இலங்கையை சந்திக்கிறது .


டெஸ்ட் போட்டியில் கேப்டனாக கங்குலியின் வெற்றி சாதனையை முறியடித்துள்ள விராட் கோலி , விரைவில் தோனியின் சாதனையையும் முறியடிக்க உள்ளார் . இந்திய அணியை முன்னாள் கேப்டன்கள் கங்குலியும் தோனியும் அவரவர்கள் காலக்கட்டத்தில் வளர்த்தெடுத்துள்ளனர் . இருவருமே சிறந்த மற்றும் வெற்றிகரமான கேப்டன்களாக வலம்வந்தவர்கள் . தற்போது விராட் கோலி , அவர்களின் கேப்டன்சி சாதனையை முறியடித்துவருகிறார் . இங்கிலாந்துக்கு எதிரான 5 போட்டிகள் கொண்ட டெஸ்ட் தொடரில் முதல் இரண்டு போட்டிகளில் அடைந்த தோல்விக்கு பிறகு , மூன்றாவது டெஸ்ட் போட்டியில் சிறப்பான ஆட்டத்தால் இந்திய அணி அபார வெற்றியை பெற்று மீண்டெழுந்துள்ளது . இந்த வெற்றியின் மூலம் கேப்டன்சியில் கங்குலியின் சாதனையை கோலி முறியடித்துள்ளார் . கோலியின் கேப்டன்சியில் இந்திய அணியின் 22வது டெஸ்ட் வெற்றி இதுவாகும் . கங்குலியின் கேப்டன்சியில் இந்திய அணி 49 டெஸ்ட் போட்டிகளில் ஆடி , அவற்றில் 21 வெற்றியை பதிவு செய்துள்ளது . கோலியின் தலைமையில் 38 டெஸ்ட் போட்டிகளில் ஆடி , இந்திய அணி 22 வெற்றியை பதிவு செய்துள்ளது . 22வது டெஸ்ட் வெற்றியை பதிவு செய்ததன்மூலம் கங்குலியை பின்னுக்கு தள்ளியுள்ளார் கோலி . 27 டெஸ்ட் வெற்றிகளுடன் தோனி முதலிடத்தில் உள்ளார் . தோனியின் கேப்டன்சியில் இந்திய அணி 60 போட்டிகளில் ஆடி 27 வெற்றிகளை பெற்றுள்ளது . ஆனால் கோலி 38 போட்டிகளிலேயே 22 வெற்றிகளை ருசித்துள்ளார் . தோனியை முந்த இன்னும் 6 வெற்றிகளே தேவை என்பதால் , தோனியின் சாதனையை கேப்டனாக கோலி விரைவில் முறியடித்துவிடுவார் .


வைரமுத்து வீட்டு அக்கம்பக்கத்தில் உள்ளவர்களிடம் கேட்டால் அவரின் லீலைகள் வெளிவரும் என்றும் , எனக்கு பாட வாய்ப்பு கிடைக்கவில்லை என்றாலும் பரவாயில்லை அவரது லீலைகளை அம்பலப் படுத்துவேன் என்றும் பாடகி சின்மயி ஆவேசமாக தனது டுவிட்டர் பக்கத்தில் தெரிவித்துள்ளார் . பெண் பத்திரிக்கையாளர் சந்தியா மேனன் தனது டுவிட்டர் பக்கத்தில் , எனக்கு 18 வயது இருந்தபோது , வைரமுத்து வீட்டுக்கு சென்றிருந்தேன்…அப்போது திடீர் என அவர் என்னை கட்டிப்பிடித்து முத்தம் கொடுத்தார் . இதனால் அதிர்ச்சி அடைந்த நான் அங்கிருந்து ஓடிவந்துவிட்டேன் என்று தெரிவித்துள்ளார் . நான் வைரமுத்து மீது மிகுந்த , மதிப்பும் , மரியாதையும் வைத்திருந்தேன் . அவர் இப்படி செய்வார் என நான் எதிர்பார்க்கவில்லை என குறிப்பிட்டிருந்தார் . ஆனால் உடனே அவர் தனது டுவிட்டர் பக்கத்தில் போட்டிருந்த பதிவை டெலிட் பண்ணிவிட்டார் . ஆனால் அதற்குள் இந்த டுவீட்டை பலர் ஸ்கீரின் ஷாட் எடுத்து ரீடுவிட் செய்துவிட்டனர் . இந்நிலையில் பாடகி சின்மயி வைரமுத்து மீது பாலியல் குற்றச்சாட்டு சுமத்தியுள்ளார் . இது தொடர்பாக அவர் தனது டுவிட்டர் பக்கத்தில் 5 வருடத்திற்கு முன்பே இந்த குற்றச்சாட்டை பேசியிருக்க வேண்டுமென்று தெரிவித்துள்ளார் . ஒரு முறை சுவிட்சர்லாந்தில் பாட்டுக் கச்சேரிக்கு சென்றிருந்தோம் . நிகழ்ச்சி முடிந்து அனைவரும் சென்றுவிட்டார்கள் . நானும் என் அம்மாவும் மட்டும்தான் இருந்தோம் . . அப்போது நிகழ்ச்சி ஒருங்கிணைப்பாளர் ஒருவர் வந்து , கவிஞர் வைரமுத்த உங்களுக்காக ஹோட்டல் ரூமில் வெயிட் பண்ணுகிறார் என தெரிவித்தார் . நான் அப்போதே அவர் முகத்திரையைக் கிழித்திருப்பேன் . . அவர் மீது திரையுலகம் வைத்திருந்த மரியாதைக்காக விட்டுவிட்டேன் என குறிப்பிட்டுள்ளார் . அவரை பற்றி 0.2 சதவீதமே பேசி உள்ளேன் . அக்கம் பக்கத்தில் உள்ளவர்களிடம் கேட்டால் வைரமுத்துவின் பல லீலைகள் தெரியும் என குறிப்பிட்டுள்ளார் . இந்த உண்மையை சொல்வதால் திரைப்படங்களில் பாடும் வாய்ப்பு மறுக்கப்பட்டாலும் கவலையில்லை என சின்மயி ஆவேசமாக தெரிவித்துள்ளார் .


சமகால கிரிக்கெட்டில் உலகின் தலைசிறந்த வீரர்களில் ஒருவராக இந்திய அணி கேப்டன் விராட் கோலி திகழ்கிறார் . மிகவும் திறமையான வீரரான விராட் கோலி , சர்வதேச கிரிக்கெட்டில் ரன்களை குவித்து வருவதால் , ரன் மெஷின் என அழைக்கப்படுகிறார் . சர்வதேச கிரிக்கெட்டில் சதங்களையும் சாதனைகளையும் குவித்து வருகிறார் . மாஸ்டர் பிளாஸ்டர் சச்சின் டெண்டுல்கரின் அதிக ரன்கள் , அதிக சதங்கள் ஆகிய சாதனைகளை விராட் கோலி முறியடிக்க வாய்ப்புள்ளது . உலகின் தலைசிறந்த வீரராக கோலி வலம்வருகிறார் . டி20 , ஒருநாள் மற்றும் டெஸ்ட் ஆகிய மூன்றுவிதமான கிரிக்கெட்டிலும் சிறந்த வீரராக திகழ்கிறார் . இந்நிலையில் , கோலி குறித்து கருத்து தெரிவித்துள்ள பாகிஸ்தான் அணியின் முன்னாள் வீரர் முஷ்தாக் முகமது , இந்திய அணியில் ஒவ்வொரு காலக்கட்டத்திலும் ஒரு தலைசிறந்த வீரர் இருந்திருக்கிறார் . கவாஸ்கர் , டெண்டுல்கர் என அந்த வரிசையில் தற்போது கோலி இருக்கிறார் . கோலி அனைத்து விதமான கிரிக்கெட்டுகளிலும் சிறந்த வீரராக உள்ளார் . அவரது தலைமையிலான இந்திய அணி இங்கிலாந்து டெஸ்ட் தொடரை வென்றுவிடும் . கோலியை கட்டுப்படுத்துவது என்பது எந்த ஒரு அணி கேப்டனுக்கும் கடினமான விஷயம் தான் . பாகிஸ்தான் அணிக்கும் கோலி சிம்மசொப்பனமாக திகழ்வார் . அவரை கட்டுப்படுத்துவது பாகிஸ்தான் கேப்டனுக்கும் பெரும் தலைவலியாக இருக்கும் . ஆசிய கோப்பை தொடரில் பாகிஸ்தான் அணிக்கு கோலி சவாலாக திகழ்வார் என முஷ்தாக் முகமது தெரிவித்துள்ளார் . முஷ்தாக் முகமது பாகிஸ்தான் அணிக்காக 1959ம் ஆண்டிலிருந்து 1978ம் ஆண்டு வரையிலான காலக்கட்டத்தில் ஆடியுள்ளார் .


’பேட்ட’ பட ட்ரெயிலரில் வரும் ரஜினியின் அத்தனை பஞ்ச் டயலாக்குகளுக்கும் ஒரே நாளில் பதில் டயலாக்குகள் ‘விஸ்வாசம்’ ட்ரெயிலர் தயாரானது எப்படி ? உன் டீமில் யாரோ கருப்பு ஆடுகள் இருக்கிறார்கள் கண்டுபுடி’ என்று ரஜினி கார்த்திக் சுப்பாராஜிடம் சொன்னதாகவும் அதைக்கேட்டு கார்த்திக் சுப்பாராஜ் கதறி அழுததாகவும் அவருக்கு விஸ்வாசமான வட்டாரங்கள் தெரிவிக்கின்றன . பேட்ட ட்ரெயிலரில் ரஜினி , ‘எவனுக்காவது குடும்பம் , பொண்டாட்டி , புள்ளை , செண்டிமெண்ட் இருந்தா ஓடிப்போயிடு . கொலை காண்டுல இருக்கேன்…கொல்லாம வுடமாட்டேன்’ என்று பேசியிருப்பார் . அடுத்து வந்த விஸ்வாசம் பட முன்னோட்டத்தில் , ’பேரு தூக்குதுரை ஊரு தேனி பொண்டாட்டி பேரு நிரஞ்சனா , பொண்ணு பேரு ஸ்வேதா ஒத்தைக்கு ஒத்த வாடா என்று அஜீத் பேசியிருந்தார் . அதேபோல் , விஸ்வாசம் முன்னோட்டத்தில் வில்லன் ‘என்கிட்ட இருக்குற பணத்துக்கு நான் நினைச்சா எல்லா ஏரியாவையும் வாங்குவேன்’ எனக்கூற , அஜித் ‘ஏறி மிதிச்சேன்னா ஏரியாவ இல்லை . . மூச்சு கூட வாங்க முடியாது’ எனப் பேசுவதும் ரஜினியைக் குறிக்கிறது என்றனர் . இவை மட்டுமின்றி , கொல காண்டுல இருக்கேன் என ரஜினி பேசும் வசனத்துக்கு பதில் அளிக்கும் வகையில் , ‘உங்கள பாத்தா கொல வெறி வரனும் , ஆனா எனக்கு உங்கள பிடிச்சிருக்கே என்று அஜீத் பேசியிருக்கிறார் என்றும் சொல்லப்பட்டது . இவற்றையெல்லாம் வைத்துக்கொண்டு கேலிப்படங்கள் நிறைய உருவாக்கப்பட்டன . அவற்றில் ரஜினிக்கு அஜீத் நேரடியாக பதிலடி கொடுப்பது போல இருப்பதால் ரஜினி பெரும் மன உளைச்சலுக்கு ஆளாகிவிட்டதாகவும் , அது தற்செயலாக நடந்திருக்க வாய்ப்பில்லை . நமது ட்ரெயிலர் பணிகள் நடந்துகொண்டிருக்கும்போதே யாரோ ஒரு கருப்பு ஆட்டின் மூலம் நமது வசனங்கள் ‘விஸ்வாசம்’ டீமுக்கு தெரிந்திருக்கிறது என்றும் ரஜினி கூறியிருக்கிறார் . இதைக்கேட்டு பதறிய கார்த்திக் சுப்பாராஜ் , இரு தினங்களுக்கு முன்பு நண்பர்களுடன் கலந்துகொண்ட பார்ட்டியில் மேற்படி தகவலைப் பகிர்ந்து ‘நான் வெறுமனே டைரக்டர் மட்டுமில்ல . ரஜினி சாரோட தீவிர ரசிகன் . என் படத்துல போயா இப்பிடியெல்லாம் நடக்கணும் ? ’ என்று கதறி அழ ஆரம்பித்துவிட்டாராம் .


பேச்சு வார்த்தை முடிந்தபின்னர் போராட்டக்காரர்கள் கோரிக்கை ஏற்கப்படும் , முதல்வர் இன்று காலை அறிக்கை விட உள்ளார் என்று அமைச்சர்கள் தெரிவித்தனர் . ஆனால் போராட்டக்குழுவினர் ஓபிஎஸ் அறிக்கை பார்த்துவிட்டுத்தான் போராட்டத்தை முடிவுக்கு கொண்டு வருவோம் என்று தெரிவித்ததால் இழுபறியாகி உள்ளது . ஆனாலும் போராட்டக்காரர்கள் அரசை சந்தேகப்படக்கூடாது உங்களின் கருத்தோடுதான் நாங்கள் ஒத்திசைந்துள்ளோம் ஆகவே போராட்டத்தை கைவிடுங்கள் . நிச்சயம் அரசு நல்ல முடிவெடுக்கும் . முதல்வர் அறிக்கை அளிப்பார் என்று அமைச்சர் பாண்டியராஜன் தெரிவித்தார் . பின்னர் போராட்டக்காரர்கள் குழு மெரினா சென்றது . அங்கு மைக் மூலம் பேச்சு வார்த்தை விபரங்களை தெரிவித்தனர் . அவர்கள் பேசும் போதே இடையிடையே கரகோஷம் எழுப்பப்பட்டது . சில நேரம் முடியாது என்று இளைஞர்கள் எதிர்ப்பு கோஷமிட்டனர் . போராட்டம் நடக்கும் இடத்தில் ஆயிரக்கணக்கில் போலீசாரும் கொஉவந்து குவிக்கப்பட்டுள்ளனர் . போராட்டம் தொடரும் என்று போராட்டக்குழு சொன்னபோது போராட்டத்தில் ஈடுபட்ட குழுவினர் பலத்த ஆதரவை எழுப்பினர் . அமைச்சர்கள் தரப்பு போராட்டத்தை கைவிட கேட்டுகொண்டது பற்றி கூறிய போது அதற்கு பலத்த எதிர்ப்பை தெரிவித்தனர் . முதல்வர் அறிக்கை வந்தால் தான் போராட்டம் கைவிடப்படும் என்பதில் இளைஞர்கள் உறுதியாக உள்ளனர் . முதல்வர் நேரில் வரவேண்டும் என்ற கோஷம் வைக்கப்பட்டு போராட்டக்காரர்கள் பலத்த கோஷத்தை எழுப்பினர் . இதனால் பரபரப்பான சூழ்நிலை உருவாகியுள்ளது .


‘கிறிஸ்துமஸ் படங்களில் ஒரே ஹிட் படம் ‘கனா’தான் . ஆனால் ஆளாளுக்கு சக்சஸ் மீட் நடத்துகிறார்கள்’ என்று தனுஷையும் , ஜெயம் ரவியையும் மரண கலாய் கலாய்த்தார் அப்பட நாயகி ஐஸ்வர்யா . கிறிஸ்துமஸை ஒட்டி கடந்த 21ம் தேதியன்று 6 படங்கள் ரிலீஸாகின . அதில் நியாயமாக வெற்றிபெற்று வசூலும் குவித்தபடம் ‘கனா’ மட்டுமே . அதன் வெற்றி விழா நேற்று வடபழனி கிரீன் பார்க் ஓட்டலில் நடைபெற்றது . ஆனால் இந்த விழாவுக்கு முன்பே ‘மாரி 2’ என்ற சுமார் ஃப்ளாப் கொடுத்த தனுஷும் , ‘அடங்க மறு’ என்ற சூப்பர் ஃப்ளாப் கொடுத்த ஜெயம் ரவியும் சக்சஸ் மீட் நடத்தி முடித்திருந்தனர் . இதை மறைமுகமாக தனது பேச்சில் சுட்டிக்காட்டிய ஐஸ்வர்யா , ’’‘கிரிக்கெட் தெரியாத என்னை இந்த படத்திற்காக பயிற்சி கொடுத்து நடிக்க வைத்த இயக்குனர் அருண்ராஜாவுக்கும் , என்மீது நம்பிக்கை வைத்த தயாரிப்பாளர் சிவகார்த்திகேயனுக்கும் நன்றி . இந்த படத்தில் நடித்ததில் என் அம்மாவுக்கு பெரிய மகிழ்ச்சி . படத்தை பார்த்த பிறகு இந்த படத்துக்கு பிறகு நான் நடிக்காவிட்டாலும் கூட பரவாயில்லை என்றார் . இதுதான் உண்மையான வெற்றி . நிறைய படங்கள் ஓடுதோ இல்லையோ வெற்றி விழா கொண்டாடுவார்கள் . இந்த விழா அப்படி இல்லை . இது உண்மையான வெற்றி விழா’ என்றார் . அவரது துணிச்சலுக்கு தன்னை மறந்து கைதட்டி ரசித்தனர் பத்திரிகையாளர்கள் .


சாம்பியன்ஸ் டிராபி போட்டியில் இருந்து இந்தியா பின்வாங்குவது , ஐசிசியின் புதிய வருமானப் பகிர்வு முறை தொடர்பாக எந்தவொரு முடிவையும் ஒருசில உறுப்பினர்களின் விருப்பத்திற்கேற்ப பிசிசிஐ எடுக்கக் கூடாது என்று வினோத் ராய் கூறியுள்ளார் . பிசிசிஐ நிர்வாகக் குழு தலைவரான வினோத் ராய் வெளியிட்ட அறிக்கைஃ “ஐசிசியின் புதிய வருமானப் பகிர்வு முறை மற்றும் சாம்பியன்ஸ் டிராபி போட்டியில் இந்தியா பங்கேற்பது போன்ற விவகாரங்கள் தொடர்பாக முடிவுகள் மேற்கொள்ள சில பிசிசிஐ அதிகாரிகள் காணொலிக் காட்சியில் கலந்தாலோசனையில் ஈடுபட்டுள்ளது எங்களது கவனத்துக்கு வந்துள்ளது . இதனையடுத்து , பிசிசிஐயின் சிறப்புப் பொதுக்குழு கூட்டத்தின்போது , ஐசிசியின் புதிய வருமானப் பகிர்வு முறை தொடர்பாக எந்தவொரு முடிவும் மேற்கொள்ளக் கூடாது எனவும் , சாம்பியன்ஸ் டிராபி போட்டியில் இருந்து இந்தியா பின்வாங்குவது தொடர்பாக எங்களின் அனுமதி இல்லாமல் ஐசிசிக்கு எந்தவொரு நோட்டீஸும் அனுப்பக் கூடாது என்றும் பிசிசிஐக்கு அறிவுறுத்தியுள்ளோம் . இத்தகைய முடிவை அவசரமாக மேற்கொள்ளக் கூடாது என்பதை முதலில் புரிந்து கொள்ள வேண்டும் . சாம்பியன்ஸ் டிராபி போட்டியில் இருந்து இந்தியா பின்வாங்கினால் , அடுத்த 8 ஆண்டுகளுக்கு ஐசிசியின் போட்டிகளில் இந்திய அணியால் பங்கேற்க இயலாது . எனவே , ஒருசில உறுப்பினர்களின் விருப்பத்திற்கேற்ப முடிவுகள் மேற்கொள்ளப்படக் கூடாது . ஒருவேளை சாம்பியன்ஸ் டிராபியில் இருந்து இந்தியா பின்வாங்குவது என முடிவெடுத்தால் , பிசிசிஐ சிறப்புக் குழுவின்போது ஒட்டுமொத்த 30 உறுப்பினர்களும் அதற்கு ஒருமனதாக ஆதரவு தெரிவிக்க வேண்டும்” என்று அவர் கூறியிருந்தார் .


ஜல்லிக்கட்டு போராட்டக்காரர்கள் தொடங்கிய என் தேசம் , , என் உரிமை கட்சி…ஆன்லைன் மூலம் ஒரே நாளில் இணைந்த 6 லட்சம் பேர்… சென்னையில் நேற்று முன்தினம் புதிதாக தொடங்கப்பட்ட என் தேசம் என் உரிமை கட்சியில் ஆன்லைன் மூலமாக 6 லட்சம் பேர் இணைந்தனர் . இது குறித்த தகவலை அக்கட்சியின் ஒருங்கிணைப்பாளர் எபினேசர் தெரிவித்தார் . முதல் கட்டமாக ஹைட்ரோ கார்பன் திட்டத்துக்கு எதிராக போராட்டத்தில் ஈடுபடப்போவதாக தெரிவித்துள்ளர் . ஜல்லிக்கட்டு போராட்டத்துக்கு உச்சநீதிமன்றம் தடைவிதித்தபோது அதனை மீட்பதற்காக தமிழகத்தில் பெரும் போராட்டம் நடைபெற்றது . இஞைர்கள் , மாணவர்கள் இணைந்து முன்னெத்த இந்த அறப்போராட்டம் உலகையே திரும்பி பார்க்க வைத்தது . இவர்களின் இந்த போராட்டத்தால் அஞ்சிய மத்திய , மாநில அரசுகள் உடனடியாக அவசரச் சட்டம் இயற்றி ஜல்லிக்கட்டுக்கு அனுமதி வழங்கியது . இந்நிலையில்ஜல்லிக்கட்டு போராட்டத்தல் ஈடுபட்ட ஒரு பிரிவினர் சென்னையில் நேற்று முன்தினம் என் தேசம் என் உரிமை என்ற புதிய கட்சியை உருவாக்கினர் . தற்போது அவர்கள் கட்சியின் உறுப்பினர் சேர்க்கை பணியை மேற்கொண்டுள்ளனர் . பேஸ்புக் , வாட்ஸ் அப் , டுவிட்டர் உள்ளிட்ட சமூக வலைத்தளங்கள் மூலம் உறுப்பினர் சேர்க்கையை தொடங்கியுள்ளனர் . கட்சி தொடங்கிய முதல் நாளிலேயே ஆன்லைன் மூலம் 6 லட்சம் பேர் இணைந்துள்ளனர் . இளைஞர்கள் , மாணவர்கள் நினைத்தால் சமூக மாற்றத்தை தமிழகத்தில் கொண்டுவரமுடியும் என்பதில் உறுதியாக உள்ள நாங்கள் , உள்ளாட்சி தேர்தலிலும் , ஆர் . கே . நகர் இடைத்தேர்தலிலும் போட்டியிடுவோம் என தெரிவித்தனர் . அரசியல்வாதிகள் , நடிகர்கள் , பிரபலங்கள் போன்றோரின் ஆதரவு தேவை இந்லை என அவர்கள் திட்டவட்டமாக தெரிவித்தனர் .


நடிகர் ரஜினிகாந்த் தனது ரசிகர்களை சந்தித்து வருகிறார் , காஞ்சிபுரம் , நீலகிரி , தருமபுரி , கிருஷ்ணகிரி மற்றும் திருவள்ளூர் மாவட்டங்களைச் சேர்ந்த ரசிகர்களை சந்தித்து வருகிறார் . நடிகா் ரஜினிகாந்த் சில மாதங்களுக்கு முன்னா் ரசிகா்களுடனான சந்திப்பு ஒன்றை மேற்கொண்டார் . அந்த சந்திப்பில் 15 மாவட்ட ரசிகா்களை அழைத்து அவா்களுடன் புகைப்படம் எடுத்துக் கொண்டார் . அப்போதே அவா் அரசியலுக்கு வருவது தொடா்பான அறிவிப்பை வெளியிடுவார் என்று பெரிதும் எதிர்பார்க்கப்பட்டது . ஆனால் காலா படம் மற்றும் 2.0 படபிடிப்பு பணிகளுக்காக வெளிநாடு சென்று விட்டார் . இந்நிலையில் , ரஜினிகாந்த் தனது இரண்டாம் கட்ட ரசிகா்களுடனான சந்திப்பை இன்று முதல் வருகிற 31ம் தேதி நடத்தி வருகிறார் . இன்று காலை 8.30 மணியில் இருந்து ரசிகர் சந்திப்பு தொடர்ந்து நடைபெற்று வருகிறது . தொடக்கத்தில் தயாரிப்பாளர் கலைஞானம் தனது அனுபவங்களை பேசினார் . அதைத் தொடர்ந்து இயக்குநர் மகேந்திரன் பேசினார் . தொடர்ந்து ரசிகர்கள் சந்திப்புநிகழ்ச்சி நடைபெற்று வருகிறது .


இந்தியா - வெஸ்ட்இண்டீஸ் அணிகள் மோதும் 3 - வது 20 ஓவர் போட்டி சென்னை சேப்பாக்கம் எம் . ஏ . சிதம்பரம் மைதானத்தில் நேற்றிரவு நடைபெற்றது . டாஸ் வென்ற வெஸ்ட் இண்டீஸ் அணி முதலில் பேட்டிங்கை தேர்வு செய்து விளையாடியது . தொடக்க ஆட்டக்காரர்களான ஷாய் ஹோப்பும் , ஷிம்ரோன் ஹெட்மையரும் அதிரடியாக ஆடியதால் 6 ஓவரில் அந்த அணி 50 ரன்களை எடுத்தது . இவர்கள் இருவரையும் சுழல்பந்து வீச்சாளர் சாஹல் பிரித்தார் . இதனால் அந்த அணியின் ரன் வேகம் குறைந்தது . அடுத்து இறங்கிய டேவன் பிராவோ பொறுப்புடன் ஆடினார் . இவருக்கு நிகோலஸ் பூரன் நன்கு ஒத்துழைப்பு கொடுத்தார் . சற்று நேரம் பொறுமையாக ஆடிய இவர்கள் தங்களது அதிரடியை தொடர்ந்தனர் . நிகோலஸ் பூரன் 4 சிக்சர்கள் அடித்து ஆட்டத்தை உற்சாகமாக்கினார் . இறுதியில் , வெஸ்ட் இண்டீஸ் அணி நிர்ணயிக்கப்பட்ட 20 ஓவரில் 3 விக்கெட் இழப்புக்கு 181 ரன்களை எடுத்துள்ளது . டேரன் பிராவோ 43 ரன்களுடனும் , நிகோலஸ் பூரன் 25 பந்தில் 53 ரன்களும் எடுத்து ஆட்டமிழக்காமல் உள்ளனர் . இந்தியா சார்பில் சாஹல் 2 விக்கெட்டும் , வாஷிங்டன் சுந்தர் ஒரு விக்கெட்டும் வீழ்த்தினர் . இதையடுத்து , 182 ரன்கள் எடுத்தால் வெற்றி என்ற இலக்குடன் இந்திய அணி களமிறங்கியது . தொடக்கமாக ஷிகர் தவானும் , ரோகித் சர்மாவும் இறங்கினர் . ரோகித் சர்மா 4 ரன்களிலும் , லோகேஷ் ராகுல் 17 ரன்களிலும் அவுட்டாகி அதிர்ச்சி அளித்தனர் . அப்போது அணியின் எண்ணிக்கை 2 விக்கெட் இழப்புக்கு 45 ரன்கள் எடுத்திருந்தது . . மற்றொரு தொடக்க ஆட்டக்காரரான ஷிகர் தவான் முதலில் நிதான ஆட்டத்தை ஆடினார் . தொடர்ந்து இறங்கிய ரிஷப் பந்த் இவருடன் ஜோடி சேர்ந்தார் . இருவரும் வெஸ்ட் இண்டீஸ் அணியின் பந்துவீச்சை பதம் பார்த்தனர் . இருவரும் அரை சதமடித்து அசத்தினர் . 19வது ஓவரில் ரிஷப் பந்த் 38 பந்துகளில் 58 ரன்கள் எடுத்து அவுட்டானார் . தவான் - பந்த் ஜோடி 130 ரன்கள் சேர்த்து அசத்தியது . ஷிகர் தவான் 62 பந்துகளில் 92 ரன்களில் ஆட்டமிழந்தார் . இறுதியில் , இந்தியா 20 ஓவரில் 4 விக்கெட் இழப்புக்கு 182 ரன்கள் எடுத்து வெற்றி பெற்றது . ஆனால் கடைசி பந்தில்தான் இந்தியா வெற்றி இலக்கை எட்டியது . அது திரில் வெற்றியாக அமைந்தது . இதன்மூலம் வெஸ்ட் இண்டீசுடனான டி20 தொடரை இந்தியா ஒயிட்வாஷ் செய்து வெற்றி பெற்றுள்ளது குறிப்பிடத்தக்கது .


தமிழக அரசியல் மட்டுமின்றி திரைத்துறையிலும் வெல்ல முடியாத மனிதராக வலம் வந்தவர் எம்ஜிஆர் . அதிகாரம் , புகழ் மட்டுமல்ல தனது மனிதாபிமானத்தால் , வள்ளல் தன்மையால் ஏழை மக்களின் உள்ளங்களில் இன்றும் வாழ்கிறார் . அவரது சமகாலத்தவர் ஒவ்வொருவருக்கும் எம்ஜிஆர் பற்றிய சுகமான , பிரமிப்பான , நெகிழ்ச்சியான அனுபவங்கள் இருந்தது . அவரை அறிந்தவர்கள் ஒவ்வொருவர் இதயத்திலும் தனது உதவி செய்யும் மனப்பாங்கினால் எம்ஜிஆர் உயர்ந்து நின்றார் . 1940 களில் திரைத்துறையில் கால்பதிக்க போராடி கொண்டிருந்த எம் . ஜி . ராம்சந்தர் என்ற அந்த இளைஞனுக்கு தனது 19 வது வயதில் சிறு போலீஸ் அதிகாரி வேடம் கிடைக்க சதி லீலாவதி என்ற படத்தின் மூலம் அறிமுகமானார் . அதன் பின்னர் மன்னருக்கு பின்னால் சாமரம் வீசும் வேடம் , தளபதி வேடம் என சிறு சிறு வேடங்களில் நடித்தார் . அதன்பின்னர் 50 களில் கதாநாயகனாக நடிக்க ஆரம்பித்த எம்ஜிஆர் தாய் மகளுக்கு கட்டிய தாலியில் சமூக படத்தில் தலை காட்டினார் . அதன் பின்னர் ஏறுமுகத்தில் சென்ற எம்ஜிஆரின் வெற்றி பயணத்தை யாராலும் தடுக்க முடியவில்லை , மரணத்தை தவிர . காங்கிரஸ்காரராக வாழ்க்கையை துவக்கிய காந்திய பக்தரான எம்ஜிஆர் கருணாநிதியுடன் கிடைத்த நட்பு காரணமாக திமுகவில் இணைந்தார் . அதன் பின்னர் எம்ஜிஆரும் வளர்ந்தால் எம்ஜிஆரால் திமுகவும் வளர்ந்தது . 1962 ல் தஞ்சை தொகுதியில் திமுக சார்பில் போட்டியிட்ட கருணாநிதி காங்கிரஸ் கோட்டையும் அதன் செல்வாக்குமிக்க வேட்பாளரையும் வெல்ல முடியாத சூழ்நிலையில் எம்ஜிஆர் 40க்கும் மேற்பட்ட கூட்டங்களில் விடாது செய்த பிரச்சாரம் கருணாநிதி வெல்ல காரணமாக அமைந்தது . அதன் பின்னர் 1969 ல் கருணாநிதி முதல்வர் ஆவதற்கும் , 1971 ல் திமுக இமாலய வெற்றி பெறுவதற்கும் எம்ஜிஆர் காரணமாக இருந்தார் . 1967 திமுக வெற்றிக்கு எம்ஜிஆர் சுடப்பட்டதும் ஒரு காரணமாக அமைந்தது . இப்படி திமுகவின் அதன் தலைவர் கருணாநிதியின் வளர்ச்சிக்கும் காரணமாக இருந்த எம்ஜிஆர் தான் கலைத்துறையில் மட்டுமே இருக்க நினைத்தார் . ஆனால் மு . க . முத்து மூலம் நடந்த சீண்டல்கள் , சிலரின் துர்போதனை காரணமாக எம்ஜிஆர் திமுகவிலிருந்து தூக்கி அடிக்கப்பட்டார் . 1972 ல் அதிமுக எனும் தனி இயக்கம் கண்டார் . அதன் வளர்ச்சி 2016 வரை திமுகவுக்கு எம்ஜிஆர் மறைந்து 30 ஆண்டுகளை கடந்த பின்னரும் தடையாக இருப்பதை நினைத்து திமுக தலைவர் நிச்சயம் வருத்தப்படத்தான் செய்வார் . நடிகராக இருந்து தனது வருமானத்தில் பெரும்பகுதியை ஏழைமக்களுக்கு உதவியவர் . தனது மரணத்திற்கு பின்னரும் தனது சொத்துக்களை காது கேளாதோர் பள்ளிக்கும் , சத்யா ஸ்டுடியோவை கல்விக்கூடமாகவும் ஆக்கியவர் எம்ஜிஆர் . 1977 ல் ஆட்சிக்கு வந்த எம்ஜிஆர் தனது மறைவு வரை தோல்வியடையாத முதல்வராக இருந்தார் . தனது ஆட்சியில் பெரும்பாலும் சாதாரண ஏழைமக்கள் நலனுக்காக எம்ஜிஆர் பாடுபட்டார் என்பதை எதிர்கட்சியினர் கூட மறுக்கமாட்டார்கள் . அதற்கு உதாரணம் சத்துணவு திட்டம் , இலவச திட்டங்கள் பலவற்றை கூறலாம் . எதிர்கட்சியினரால் கடைசிவரை வெல்ல முடியாதவராக இருந்த எம்ஜிஆரை இயற்கை மரணம் மூலம் வென்றது . மறைந்த முதல்வராகவே எம்ஜிஆர் இன்றும் அண்ணா சமாதிக்கருகில் உறங்குகிறார் . 1987 ஆம் ஆண்டு அதிகாலையில் உறக்கத்தில் மாரடைப்பு காரணமாக எம்ஜிஆர் அனைவரையும் மீளாத்துயரில் ஆற்றிவிட்டு மறைந்த நாள் இன்று . அவருக்கு newsfast . in அஞ்சலி செலுத்துகிறது .


குஜராத்திலும் இமாச்சலிலும் ஆட்சி அமைக்கப்போகும் பாஜக , பிரதமர் மோடியின் சொந்த தொகுதியில் பாஜக பின்னடைவை சந்தித்துள்ளது . குஜராத்திலும் இமாச்சலப் பிரதேசத்திலும் பாஜக ஆட்சி அமைப்பது உறுதியாகிவிட்டது . குஜராத்தில் உள்ள மொத்தம் 182 தொகுதிகளில் , பாஜக 44 தொகுதிகளிலும் காங்கிரஸ் 36 தொகுதிகளிலும் வெற்றி பெற்றுள்ளது . மேலும் 54 தொகுதிகளில் பாஜகவும் 42 தொகுதிகளில் காங்கிரஸும் முன்னிலை வகிக்கிறது . இதையடுத்து குஜராத் மற்றும் இமாச்சலப் பிரதேசம் ஆகிய மாநிலங்களில் பாஜக ஆட்சி அமைப்பது உறுதியாகிவிட்டது . ஆனால் , பாஜக மீது மக்களிடையே அதிருப்தி நிலவுவதும் இந்த தேர்தல்களின் மூலம் தெரியவந்துள்ளது . பிரதமர் மோடியின் சொந்த ஊரான வட்நகர் சார்ந்துள்ள மேஹ்சானா மாவட்டத்தில் உள்ள 7 தொகுதிகளில் 5ல் காங்கிரஸ் முன்னிலை வகிக்கிறது . அதேபோல , பிரதமர் மோடியின் சொந்த தொகுதியான உஞ்சாவில் பாஜக எம் . எல் . ஏ நாராயன் படேல் , காங்கிரஸ் வேட்பாளர் ஆஷா படேலைவிட 20000 வாக்குகள் பின் தங்கியுள்ளார் . கடந்த 2012ம் ஆண்டு தேர்தலிலும் இதே இரண்டு வேட்பாளர்களும்தான் நேருக்கு நேர் மோதினர் . அப்போது காங்கிரஸின் ஆஷா படேலை 25000 வாக்குகள் வித்தியாசத்தில் வீழ்த்தி பெற்ற நாராயண் படேல் , இந்த முறை அவரை விட 20000 வாக்குகள் பின் தங்கியுள்ளார் . பிரதமர் மோடியின் சொந்த மாவட்டத்திலும் சொந்த தொகுதியிலும் பாஜக கடுமையான பின்னடைவை சந்தித்திருப்பது , பாஜக மீதான மக்களின் அதிருப்தியை காட்டும் விதமாக அமைந்துள்ளது .


2019 உலக கோப்பையை இந்திய அணி தான் வெல்லும் என்று முன்னாள் வீரர் ஆகாஷ் சோப்ரா திட்டவட்டமாக தெரிவித்துள்ளார் . அடுத்த ஆண்டு மே மாதம் 30ம் தேதி உலக கோப்பை தொடங்குகிறது . உலக கோப்பைக்கு இன்னும் 6 மாதங்களே உள்ள நிலையில் , அனைத்து அணிகளும் தீவிரமாக தயாராகிவருகின்றன . இதுவரை உலக கோப்பையை வென்றிராத இங்கிலாந்து , நியூசிலாந்து , தென்னாப்பிரிக்கா ஆகிய அணிகள் கோப்பையை வெல்லும் முனைப்பில் உள்ளன . அதேநேரத்தில் விராட் கோலி தலைமையிலான இந்திய அணி , சர்ஃப்ராஸ் தலைமையிலான பாகிஸ்தான் ஆகிய அணிகள் வலுவாக உள்ளன . இயன் மோர்கன் தலைமையிலான இங்கிலாந்து அணி ஒருநாள் கிரிக்கெட்டில் ஆக்ரோஷமாக ஆடிவருகிறது . கேன் வில்லியம்சன் தலைமையிலான நியூசிலாந்து அணியும் சிறப்பாக உள்ளது . இந்தியா , இங்கிலாந்து , பாகிஸ்தான் , தென்னாப்பிரிக்கா , நியூசிலாந்து ஆகிய அணிகள் வலுவாக திகழும் நிலையில் , ஒவ்வொரு அணியுமே உலக கோப்பைக்காக தீவிரமாக தயாராகிவருகின்றன . இந்திய அணியை பொறுத்தமட்டில் ரோஹித் , தவான் , கோலி என டாப் ஆர்டர் வலுவாக உள்ளது . நீண்ட காலமாக நீடித்துவந்த நான்காமிட பிரச்னைக்கு ராயுடு தீர்வைக் கொடுத்துள்ளார் . ரிஷப் பண்ட் , தோனி , கேதர் , பாண்டியா என சிறந்த பேட்ஸ்மேன்கள் மிடில் ஆர்டரில் இருந்தாலும் அவர்கள் சிறப்பாக ஆட வேண்டியது அவசியம் . பவுலிங்கை பொறுத்தமட்டில் முன்னப்போதையும் விட இந்திய அணி மிகச்சிறந்த வேகப்பந்து வீச்சு யூனிட்டை பெற்றுள்ளது . அதனால் பவுலிங்கிலும் இந்திய அணி சிறந்தே விளங்குகிறது . 1983 மற்றும் 2011 ஆகிய ஆண்டுகளில் என மொத்தம் இரண்டு முறை கோப்பையை வென்றுள்ள இந்திய அணி , கோலியின் தலைமையில் மூன்றாவது கோப்பையை எதிர்நோக்குகிறது . உலக கோப்பை பரபரப்பு இப்போதே தொடங்கிவிட்ட நிலையில் , பல முன்னாள் வீரர்கள் உலக கோப்பையை வெல்லும் அணி குறித்த தங்களது கணிப்புகளையும் விருப்புகளையும் ஆருடங்களையும் தெரிவித்து வருகின்றனர் . இந்நிலையில் , உலக கோப்பை குறித்து கருத்து தெரிவித்துள்ள முன்னாள் வீரர் ஆகாஷ் சோப்ரா , உலக கோப்பைக்கு இன்னும் எவ்வளவு காலம் இருந்தாலும் சரி , இந்தியா அணி கோப்பையை வெல்வதற்கான சாத்தியக்கூறுகளே உள்ளன . தற்போதைய இந்திய அணி கோப்பையை வெல்லும் தகுதியையும் திறமையையும் பெற்றுள்ளது . பவுலிங் மற்றும் பேட்டிங் ஆகிய இரண்டிலுமே சிறந்து விளங்குகிறது . அதுமட்டுமல்லாமல் இங்கிலாந்தில் இந்திய அணி சர்வதேச தொடர்களில் சிறப்பாகவே ஆடியுள்ளது . இங்கிலாந்து நடத்திய சாம்பியன்ஸ் டிராபி தொடர்களில் ஒருமுறை கோப்பையை வென்றதோடு , மற்றொரு முறை ( 2017 ) இறுதி போட்டி வரை சென்றுள்ளது . எனவே இங்கிலாந்தில் அடுத்த ஆண்டு நடக்கும் உலக கோப்பையை இந்திய அணி தான் வெல்லும் என்று ஆகாஷ் சோப்ரா தெரிவித்துள்ளார் .